η αριστερή στρουθοκάμηλος: ε, αϊ σιχτήρ ρε …\nΟ πρόεδρος της πιο κερδοφόρας επιχείρησης στην χώρα που δεν πληρώνει ούτε ευρώ φόρους, τους υπαλλήλους της τους πληρώνει το κράτος και κατέχει παράνομα χιλιάδες στρέμματα δημόσιας έκτασης.\n» Ζητούνται, άλλωστε, τις ώρες αυτές, ακόμη σκληρότερα, ακόμη πιο επώδυνα, ακόμη πιο άδικα μέτρα, στην ίδια αδιέξοδη και αποτυχημένη γραμμή του πρόσφατου παρελθόντος μας. Ζητούνται ακόμη μεγαλύτερες δόσεις ενός φαρμάκου που αποδεικνύεται θανατηφόρο. Ζητούνται δεσμεύσεις που δεν λύνουν το πρόβλημα, αλλά αναβάλλουν μόνο προσωρινά τον προαναγγελθέντα θάνατο της Οικονομίας μας. Και υποθηκεύουν, ταυτόχρονα, την εθνική μας κυριαρχία. Υποθηκεύουν τον πλούτο που έχουμε, αλλά και αυτόν που μπορεί να αποκτήσουμε στα εδάφη και τις θάλασσές μας» λέει ο αρχιεπίσκοπος και σημειώνει ότι «στη διαμόρφωση των αποφάσεων, οι φωνές των απελπισμένων, οι φωνές των Ελλήνων, αγνοούνται προκλητικά».\n» Δυστυχώς, σήμερα, οι Έλληνες δεν βρίσκουμε απάντηση ούτε στα όσα έγιναν και εξακολουθούν να γίνονται, ούτε στα όσα ζητούνται από τους ξένους. Είναι, μάλιστα, τουλάχιστον ύποπτη η εμμονή τους σε αποτυχημένες συνταγές. Και είναι προκλητικές οι αξιώσεις τους σε βάρος της εθνικής μας κυριαρχίας. Και αυτό είναι, ίσως, το πιο ανησυχητικό. Δεν μπορεί, άλλωστε να αγνοείται από κανέναν ότι οι αντοχές των ανθρώπων γύρω μας εξαντλήθηκαν.\nΌπως εξαντλήθηκαν και οι αντοχές της πραγματικής οικονομίας. Και βέβαια, δεν μπορεί παρά να υπάρχουν μπροστά μας και άλλοι δρόμοι. Δρόμοι πνευματικής ανάτασης και οικονομικής ανάταξης» τονίζει ο Αρχιεπίσκοπος και καταλήγει με δραματικό ύφος:\n» Αποκρούοντας, ταυτόχρονα, τους έξωθεν εκβιασμούς και απορρίπτοντας τις θανατηφόρες συνταγές τους. Έχοντας, πάνω απ’ όλα, ακλόνητη τη βεβαιότητα, ότι με τη βοήθεια του Θεού και την πίστη στις δυνατότητές μας μπορούμε να τα καταφέρουμε. Η Ελλάδα του πολιτισμού, η Ελλάδα της ιστορίας, η Ελλάδα των παραδόσεων δεν μπορεί να χαθεί ούτε γιατί κάποιοι το πίστεψαν, ούτε γιατί κάποιοι μπορεί να το θέλουν. Η Ελλάδα μας μπορεί να σταθεί στα πόδια της. Μπορεί, και πάλι, να τραβήξει μπροστά.”\nΠιθανόν κάποιοι να νομίζουν πως δεν είναι και τόσο μεγάλη που να αξίζει να ασχοληθούμε και που θα έδινε λύση στο πρόβλημα της χώρας.Αν όμως μαθαίνατε πως αυτή μπορεί να ανέρχεται ως και δέκα φορές το ελληνικό χρέος;\n«Η δυναμική πορεία της Εκκλησίας της Ελλάδος – ΕΚΥΟ επιβεβαιώθηκε και με την αγορά “1.600.000”μετοχών της Εθνικής Τράπεζας η οποία καλύφθηκε με την συμμετοχή των διαθεσίμων της Εκκλησίας της Ελλάδος – ΕΚΥΟ (Αποφ. ΔΙΣ 31-07-2008). Ήτοι το σύνολο των μετοχών της Εθνικής Τράπεζας της Εκκλησίας της Ελλάδος –ΕΚΥΟ την 31-12-2008 ανήλθε εις το ύψος των 7.785.405 τεμαχίων».\nΔείτε ακόμη: Ένα Μνημόνιο και γαι την Εκκλησία\nΑναρτήθηκε στις 3.2.12\nΕτικέτες Εκκλησιαστική περιουσία, Μνημόνιο\nΑνώνυμος 3 Φεβρουαρίου 2012 - 12:45 π.μ.\nΑν και εχθρός της μεταφυσικής κάθε είδους, βρίσκω την επίθεσή σας εναντίον της συγκεκριμένης στάσης του Αρχιεπισκόπου κάτι παραπάνω από άκαιρη και άδικη : Την θεωρώ ΥΠΟΠΤΗ. Υποψιάζομαι ότι ανήκετε σε αυτή τη θλιβερή συνομοταξία των κακούργων που εγκλημάτισαν εναντίον της χώρας. Ο αριστερός μανδύας σας δεν μπορεί να σας κρύψει\nΓιώργος 3 Φεβρουαρίου 2012 - 1:46 π.μ.\nΠέσατε διάνα αγαπητέ - ανήκω πράγματι στην συνομοταξία των ...φορολογούμενων κολασμένων κακούργων που ζουν από την εργασία τους και όχι πουλώντας μεταφυσική. Την μεταφυσική την διανέμουμε δωρεάν.\nGreg Maltezos energy.net 3 Φεβρουαρίου 2012 - 7:17 π.μ.\n.... ας μην τα μπερδεύουμε όλα .. Η Εκκλησία είναι η κοινωνία των πιστών. Είναι το ζωντανό και πραγματικό σώμα του Χριστού. Άλλο η διοίκησή της , άλλο ενορία, άλλο εφορεία ... Ο όρος «Εκκλησία» στην αρχαιοελληνική του έννοια προερχόμενος από το ρήμα εκκαλώ δηλώνει τη συγκέντρωση και τη συνάθροιση πολιτών. --> http://aktines.blogspot.com/2010/08/blog-post_9271.html\nΕυπολις 3 Φεβρουαρίου 2012 - 9:11 π.μ.\nτοτε φιλε να πληρωνονται οι παπαδες απο τους ενοριτες που εκκλησιαζονται\nκαι μια που παραπεμπετε στην αρχαια ελλαδα η ορθοδοξια ηταν αυτη που εξοντωσε τον ελληνικο πολιτισμο\nΓιώργος 3 Φεβρουαρίου 2012 - 10:45 π.μ.\nΓρηγόρη, οι λέξεις χάνουν το περιεχόμενό τους όταν χρησιμοποιούνται ως δικαιολογία...\nΠες μου γιατί κάθε κοινότητα πιστών -οποιουδήποτε δόγματος- να μην αυτοσυντηρείται αλλά να πρέπει να επιβαρύνει την κοινωνία και το κράτος που την φιλοξενεί; Πως δικαιολογείται επίσης η επιχειρηματική της δραστηριότητα; Κι αν ακόμη αυτή υποτίθεται ότι κατευθύνεται προς την κοινωνική αλληλεγγύη, δεν απιτείται διαφάνεια; Διαφάνεια δεν είναι μεταξύ άλλων, το να ξέρει η κοινωνία τα έσοδά της κι αυτά να είναι νόμιμα με αποδείξεις και παρακράτηση του φόρου που κάθε πολίτης ή επιχείρηση καταβάλλει λόγω ισονομίας; Πως δέχεσαι κάποιοι να είναι πιο ίσοι από κάποιους άλλους, να μην φορολογούνται, να μην δίνουν λογαριασμό και να κατέχουν το ένατ τρίτο των εδαφών με πλαστά παραστατικά (χρυσόβουλα κλπ); Πως δέχεσαι αυτό το κράτος να πληρώνει τους ιερωμένους μιας θρησκείας αυτοκυβερνώμενης και όχι κρατικής όπως πχ η παιδεία και οι εκπαιδευτικοί; Και ανεξαρτησία και αδιαφάνεια και δημοσιουπαλληλισμός;\nΚαι που βλέπεις σε όλα αυτά, δημοκρατία, διαφάνεια, ισονομία, αυτοδιαχείριση, ισοπολιτία και όλες τις βάναυσα καταπατημένες έννοιες που μας έρχονται από την αρχαία Ελλάδα; Αν σε κάτι απηχεί η "ορθόδοξη εκκλησία ΑΕ" μια αρχαιοελληνική έννοια, αυτή είναι της ύβρεως...\nΜάλλον εσύ λοιπόν τα μπερδεύεις τα πράγματα μέσα σου και πολύ μάλιστα.\nΑνώνυμος 3 Φεβρουαρίου 2012 - 11:10 π.μ.\nΜην αλλάζετε το θέμα, μην τραγουδάτε "τρια πουλάκια κάθονταν" - όσο κι αν αυτό κερδίζει δημοσκοπικά και ειισέρχεται στη Βουλή....Το θέμα είναι η δήλωση ενός σημαντικού πολιτικού παράγοντα όπως ο Αρχιεπίσκοπος, εναντίον των εγκληματικών δραστηριοτήτων της Τρόϊκας και των εγκάθετών της.\nΔημήτρης 3 Φεβρουαρίου 2012 - 11:34 π.μ.\nΜία κατ' ουσίαν σωστή (στο μεγαλύτερο μέρος του αποσπάσματος) άποψη του Αρχιεπισκόπου δεν αντιμετωπίζεται με επιχειρήματα του τύπου «αλλά εσείς καταπιέζετε τους μαύρους» και «δεν δικαιούσθε δια να ομιλείτε»".\nΕπίσης δεν ενδείκνυται για να επιτεθεί κανείς στην Αριστερά ότι αποσιωπά το θέμα.\nΤέλος, αν κρίνω από το "Το ετήσιο κονδύλι (της μισθοδοσίας των ιερέων) φτάνει στο ύψος του 1 εκατομμυρίου ευρώ ετησίως" τα στοιχεία πρέπει να είναι ατεκμηρίωτα.\nΥΓ: Σε καμία περίπτωση δεν υπερασπίζομαι την εκκλησία και οι εκπρόσωποί της θα έπρεπε να μας πουν κατά πόσο θεωρούν "ηθικό", "νόμιμο" ή "νόμιμο και ηθικό" να στηρίζουν το μέγιστο μέρος της περιουσίας τους στην ιστορικότητα του σχεδόν μοναδικού ιδιοκτήτη γης κατά την οθωμανική περίοδο.\nΑφου σημερα το δικαστηριο της Χαγης εκρινε για την εκετελεση της αποφασης του εφετειου Λιβαδιας, με ψηφους 12-3 οτι η Ιταλια παραβιασε το ικαιωμα της ετεροδικιας των απογονων των εγκληματιων του β παγκοσμιου πολεμου, προτεινω να ζητησουμε να συμμετεχει η περιουσια της εκκλησιας στο καθεστως αξιοποιησης της δημοσιας περιουσιας για μειωση του χρεους της χωρας και μαλιστα κατα προτεραιοτητα.\nΗ αποφαση http://www.icj-cij.org/docket/files/143/16883.pdf\nFinds that the Italian Republic has violated its obligation to respect the immunity which the\nFederal Republic of Germany enjoys under international law by allowing civil claims to be brought\nagainst it based on violations of international humanitarian law committed by the German Reich\nbetween 1943 and 1945;\nIN FAVOUR: President Owada; Vice-President Tomka; Judges Koroma, Simma, Abraham,\nKeith, Sepúlveda-Amor, Bennouna, Skotnikov, Greenwood, Xue, Donoghue;\nAGAINST: Judges Cançado Trindade, Yusuf; Judge ad hoc Gaja;.....\nο δείμος του πολίτη 3 Φεβρουαρίου 2012 - 1:22 μ.μ.\nΑν και συμφωνώ με τα περισσότερα που είπε, δεν του δίνω το παραμικρό δικαίωμα να εκφέρει πολιτικό λόγο. Και τούτο όταν ένας που δεν έχει οριστεί από το λαό, δεν έχει δικαίωμα να μιλά εξ ονόματός του. Αυτή η στάση είναι κατεξοχήν λαϊκίστικη και πατερναλιστική.\nΚαι το προηγούμενο χωρίς καν να χρειάζεται να επιχειρηματολογήσουμε για την εκκλησιαστική περιουσία και την κρατική "αρωγή".\nΓιώργος 3 Φεβρουαρίου 2012 - 1:38 μ.μ.\nΔημήτρη, "218.654.000 ευρώ προβλέπει για το 2011 ο προϋπολογισμός του Υπουργείου Παιδείας, Δια Βίου Μάθησης και Θρησκευμάτων για τη μισθοδοσία ιερέων και αρχιερέων", λέει επερώτηση του Γρηγόρη Ψαριανού. Από αυτά τα συντριπτικά περισσότερα είναι των αρχιερέων (95%)...\nΓιώργος 3 Φεβρουαρίου 2012 - 3:29 μ.μ.\nΤο να πληρώσεις έναν δημόσιο υπάλληλο για υπηρεσίες θεωρείται ΛΑΔΩΜΑ - Γιατί πληρώνει ο πολίτης λοιπόν τους δημόσιους υπάλληλους ιερωμένους για τις υπηρεσίες τους; Κι αυτοί που τα βάζουν στην τσέπη αφορολόγητα, δεν είναι "εκβιαστές" και "λαμόγια" χάρη στην σφραγίδα του ...θεού, την οποία πουλούν ακριβά; (γάμοι, βαφτίσια, παγκάρι, τρισάγια, εξορκισμοί κλπ).\nΤι το διαφορετικό έχουν αυτοί οι δημόσιοι υπάλληλοι; Ότι εργάζονται σε ιδιωτική εταιρεία! Και μάλιστα παροχής υπηρεσιών πνευματικού τύπου, ελπίδας, ψυχολογικής υποστήριξης, πίστης κλπ - δηλαδή υπηρεσιών που η χρησιμότητά τους δεν μπορούν καν να αξιολογηθούν αντικειμενικά από ανεξάρτητη αρχή για την βασιμότητά τους. Πουλούν δηλαδή αέρα, είναι αφορολόγητοι και οι υπάλληλοί τους πληρώνονται από το κράτος. Θεοκρατικό καθεστώς...\nΓιώργος 3 Φεβρουαρίου 2012 - 3:32 μ.μ.\nΟι υπηρεσίες μεταφυσικού τύπου θα έπρεπε να είναι δωρεάν και τα σχετικά ιδρύματα να συντηρούνται μόνο από τα μέλη και τους οπαδούς τους. Στην πολιτισμένη Ανατολή και Δύση έτσι γίνεται. Στην μεσαιωνική Ελλάδα έχουμε μείνει στο Βυζάντιο και την τουρκοκρατία...\nΑνώνυμος 3 Φεβρουαρίου 2012 - 3:34 μ.μ.\nTι συνέβη, παιδιά...Ενόχλησε κανείς τον αγαπημένο σας Παπαδήμο;\nΑνώνυμος 3 Φεβρουαρίου 2012 - 4:02 μ.μ.\nποιος το γ..ει τον Παπαδημο ρε φιλε - μηπως εσενα σου πειραξανε τον τσοπανη;\nολα τα προβατα στο μαντρι\nΓρηγόρης 3 Φεβρουαρίου 2012 - 5:05 μ.μ.\n-Ιερώνυμος: "Ξεπουλάτε,τα εδάφη,την θάλασσα,την εθνική κυριαρχία!"\n-Παπαδήμιος: "Γιατί,κι εσείς τί κάνετε;Πουλάτε χρυσόβουλα,άγιες ζώνες,βουνά και λίμνες..."\nΤελικά τα βρήκαν.Τους μονούς μήνες θα πουλά ο ένας,τους ζυγούς ο άλλος.\nΚαι μετά μας κούνησαν αγκαλιασμένοι τα δάχτυλά τους.Όχι τους δείκτες φυσικά..!\nΑνώνυμος 3 Φεβρουαρίου 2012 - 10:55 μ.μ.\nΑν ειναι να απολυθούν Δ.Υ γιατι οχι να μας αδειασουν την γωνια οι παπάδες.\nΙουλιανός ο μετανοήσας 5 Φεβρουαρίου 2012 - 10:30 π.μ.\nΠροσπερνάω τον τόνο του άρθρου και κάνω κάποια σχόλια επί του περιεχομένου.\n1. Ο αρχιεπίσκοπος αν και δεν είναι εκλεγμένος αντιπρόσωπος, προφανώς και θα δρά ώς αντιπρόσωπος της εκκλησίας (απο τις τάξεις της οποίας και έχει εκλεγεί), η οποία είτε μας αρέσει είτε όχι είναι κοινωνικός (και πολιτικός) θεσμός με μεγάλη απήχηση και ισχύ. Αν θα κατηγούμε το Βατικανό για τη στάση του απέναντι στο ναζισμό τότε και θα απαντήσουμε επί της ουσίας στη στάση της εκκλησίας απέναντι σε φλέγοντα πολιτικά ζητήματα. Εκτός αν θεωρούμε οτι η στάση οργανισμών όπως η Ορθοδοξη εκκλησια και το Βατικανό απέναντι σε κοσμοιστορικά γεγονότα είναι αδιάφορη.\n2. Η θέση που κατέχει κάποιος δε καθιστά τις απόψεις που εκφράζει άκυρες λόγω αξιώματος. Όταν ο Γουώρεν Μπάφετ δηλώνει οτι τα ανώτατα εισοδήματα στις ΗΠΑ πρέπει να φορολογηθούν περισσότερο, δε του λέμε να σκάσει επειδή είναι κεφαλαιοκράτης. Ούτε περιμένουμε οτι απο μόνος του θα αλλάξει τον κόσμο αποφασίζοντας να πληρώνει μόνος του παραπάνω φόρους -το πολύ πολύ να τον πετάξουν έξω απο το μαγαζί του και να το αναλάβει ο επόμενος στη σειρά. Οι κοινωνίες και οι θεσμοί αλλάζουν σε βάθος χρόνου και με συνεισφορά πολλών διαφορετικών παιχτών, κάτι που, υπό τη σκιά του μνημονίου, φαίνεται οτι πολλοί ξεχνούν.\n3. Η αποτίμηση της εκκλησιαστικής περιουσίας με συνυπολογισμό της περιουσίας των μονών είναι πολύ συζητήσιμη. Τι θα φορολογήσουμε. Τις βυζαντινές εικόνες; Και με τι αξία, αυτή που θα της έβαζαν φιλότεχνοι συλλέκτες; Μήπως φαντάζεστε οτι θα βάλουμε και μηχανάκι στις εικόνες να πληρώνει ΦΠΑ όποιος περνάει να προσκυνήσει; Αν είναι έτσι τότε να αποτιμήσουμε και τι αξίζουν οι αρχαιότητες και να φορολογήσουμε τους Ολυμπιστές για τον Παρθενώνα και τους Δελφούς.\nΚαι ένα ακόμη σημείο για την εκκλησιαστική περιουσία: ώς φυσιολάτρης είμαι ευτυχής που τόσες χιλιάδες στρέμματα της εκκλησίας έμειναν "αναξιοποίητα" μέσα στον οικοδομικό οργασμό των τελευταίων δεκαετιών. Και ελπίζω να παραμείνουν έτσι, ή ακόμη καλύτερα να παραχωρηθούν απο την εκκλησία σε τοπικές κοινότητες για γεωργική αξιοποίηση όσα είναι καλλιεργήσιμα, και τα υπόλοιπα αναξιοποίητα. Καλύτερα ξερόχορτα για τους παπάδες παρά ξενοδοχειακά συγκροτήματα για τους άρειους.\n4. Μιας και απαιτούμε να φορολογηθεί το εκκλησιαστικό κεφάλαιο, μήπως θα απαιτήσουμε να φορολογηθεί και το εφοπλιστικό κεφάλαιο των Ελλήνων εφοπλιστών; Ή μήπως οι φιλελεύθεροι σύντροφοί μας θα μας πείσουν οτι το τελευταίο είναι κακή ιδέα, καθώς θα διώξει τους αετονύχηδες τους εφοπλιστές μας, που τόσα έχουν προσφέρει επιστρέφοντας τα κέρδη που δε φορολογούμε σε επενδύσεις στους παραγωγικούς τομείς μας;\n5. Συμφωνώ οτι οι παπάδες δε πρεπει να είναι δημόσιοι υπάλληλοι. Αλλά διαφωνώ οτι αυτό πρέπει να γίνει εδώ και τώρα. Έχετε καμία συναίσθηση του τι θα σήμαινε ένα τέτοιο μέτωπο αυτή τη στιγμή; Καμιά φορά αναρωτιέμαι μήπως κατά βάθος είσαστε βαθειά αντιμνημονιακοί και προσπαθείτε απλά να σαμποτάρετε τη σκληρή δουλειά των πολιτικών μας και της τρόικας.\n6. Τέλος και κάτι για όλους μας, εμού συμπεριλαμβανομένου: η εκκλησία έχει οργανώσει τόσα συσσίτια για τους άπορους. Δουλεύει στην καθημερινότητα να απαλύνει όλη την αθλιότητα και τον πόνο που μας έχει περιβάλει. Εξ'αιτίας αυτού έχει, νομίζω, και καλύτερη αίσθηση της εικόνας στην κοινωνία απο όλους εμάς που καθόμαστε και θεωρητικολογούμε μπροστά σε ένα πληκτρολόγιο. Αν έχουμε μπερδευτεί και ψάχνουμε να βρούμε κανένα πιστοποιητικό αριστερών φρονημάτων που να μας ξεχωρίζει μέσα σε όλον αυτό τον ορυμαγδό, δε νομίζω οτι ο φτηνός λαικισμός απέναντι στην εκκλησία ενδείκνυται.\nΙουλιανός ο μετανοήσας.\nΘα είχε ενδιαφέρον να μας πεις από τι μετάνιωσες.\nΜήπως ήσουν δημόσιος υπάλληλος και αφού ξέσκισες κόσμο και κοσμάκη αποφάσισες να μετανοήσεις?\nΜήπως ήσουν πολιτικός και αφού συμμετείχες στην λεηλασία της χώρας είδες το βράδυ οράματα θείας έμπνευσης?\nΜήπως ήσουν καταπατητής, ψευδομάρτυρας, έμπορος ναρκωτικών, του παραδικαστικού, δημοσιογράφος επί παραγγελία άρθρων της διαπλοκής?\nΚαι τώρα αισθάνεσαι την ανάγκη να υπερασπιστείς ποιούς και από ποιούς?\nΠου ζεις ρε μεγάλε. Δεν έχεις ακούσει γιά μητροπολίτες που τους έφαγε η παντρεμένη γκόμενα?\nΔεν έχεις ακούσει για μητροπολίτη που κληρονόμησε την πλούσια θεία της Κούρκουλα?\nΔεν είδες τους παπάδες στα Ιεροσόλυμα να παίζουν ξύλο για το ποιός θα πάρει τα λεφτά από το ταμείο?\nΔεν έτυχε να ακούσεις για τους παπάδες που έκαναν εράνους στους απόδημους, που βούτηξαν τα λεφτά και ακόμη τους ψάχνουν.\nΔεν έπεσε στην αντίληψή σου η περίπτωση μητροαλήτη που είχε μαζέψει 1,5 δις δρχ από τα τυχερά για τα γεραματά του? και τους ανιψιούς του?\nΜην το υπερασπίζεσαι είναι σάπιο - πέθανε.\nΣαν επιχείρηση καλά πήγε. Με τα ψέματα άντεξε 2.000 χρόνια.\nΚαιρός να βάλει λουκέτο.\nΑρκετό κουτόχορτο μας ταΐσαν.\nΙουλιανός 5 Φεβρουαρίου 2012 - 9:28 μ.μ.\nμιάς και ενδιαφέρεσαι περισσότερο για την ταμπέλα που κουβαλάω παρά να απαντήσεις σε όσα γράφω και να σκεφτείς μήπως κάτι έχει ξεφύγει κάτι απο την εικόνα που έχεις για τον κόσμο, να σε ικανοποιήσω: έχω 10 χρόνια να να πατήσω σε εκκλησία (και όταν πάταγα ήταν για τα δυναμιτάκια στην ανάσταση). Όταν δίνω βοήθεια για τη δυστυχία που βλέπω γύρω μου προτιμώ να δίνω στους γιατρούς του κόσμου, ή στο ταμείο των απεργών της χαλυβουργίας, όχι σε εκκλησιαστικές φιλανθρωπίες. Να σου πώ κιόλας οτι δεν είμαι ΚΚΕς ώστε να μή χάσεις χρόνο να μου βγάλεις το λογύδριο για τους ΚΚΕδες. Δεν ήμουν ποτέ δημόσιος υπάλληλος, αν και είμαι περήφανος που ο πατέρας μου ήταν καθηγητής στη δευτεροβάθμια, και ήμουν τυχερός που είχα εξαιρετικούς δημόσιους υπαλλήλους ώς καθηγητές και δασκάλους. Στα υπόλοιπα δεν απαντάω, είναι χάσιμο χρόνου.\nΥπάρχουν μητροπολήτες που τα φάγανε, ενορίες που έκαναν έρανο και τα βάλαν στην Ελβετία κλπ, κλπ... Άρα είναι σάπιο και πέθανε. Αισθάνομαι οτι διαβάζω άρθρο στο για τους Έλληνες στο Bild ή άλλο ρατσιστικό γερμανικό έντυπο. Είναι τεμπέληδες, φοροδιαφεύγουν, λαδώνουν, άρα ας πάνε στο διάολο. Κοίτα λίγο πιο κοντά. Είναι όλοι; Δεν υπάρχουν παπάδες που κάνουν έργο; Πήγες ποτέ να δείς πόσους άπορους ταίζουν; Ρώτησες με πόσα ζούν οι παπάδες στις ενορίες; Ξέρεις, ή απλά σου είπανε απο τα δελτία των 8;\nΑγνοείς αυτά, αλλά κυρίως αγνοείς ποιά είναι η θέση της εκκλησίας στην ελληνική κοινωνία. Διαχωρισμός εκκλησίας και κράτους δεν έχει γίνει στην Ελλάδα, αποδέξου το και μη προσπαθείς να μαϊμουδίσεις τους προοδευτικούς γερμανούς έρχονται απο διαφορετική ιστορική πορεία. Αν νομίζεις οτι ο διαχωρισμός θα γίνει τώρα και με τη ρητορική της θύρας 21 που ακολουθείς, τότε καλή τύχη.\nΕπί της ουσίας δεν πήρα απάντηση σε κανένα απο τα ερωτήματά μου. Κάνουμε διάλογο δια βοής, όπου όποιος πεί περισσότερες φορές "αλητήριος", "τσαρλατάνος" και λοιπά κερδίζει.\nΑνώνυμος 5 Φεβρουαρίου 2012 - 11:10 μ.μ.\nΙουλιανέ γειά σου.\nΚαλός παπάς, ξέρεις αυτό θέλει κουβέντα.\nΕγώ ξέρω υπέροχους ανθρώπους αξιοπρεπέστατους που είναι υδραυλικοί, ξυλουργοί, αρχιτέκτονες, γιατρούς, εργοστασιάρχες, δημοσιογράφους, εκπαιδευτικούς.\nΔεν αναφερόμαστε στους καλούς.\nΟι κακοί είναι το πρόβλημα που δυστυχώς είναι πολλοί.\nΌταν ο δάσκαλος και ο παπάς είναι παιδεραστές το εγκλημά τους έχει πολλαπλάσια βαρύτητα από έναν άλλο.\nΌταν ο Μητροπολίτης ψεύδεται κλέβει και κληρονομεί ή γκομενίζει δεν έχει το ίδιο μέγεθος το έγκλημα με έναν λαϊκό.\nΔεν μπορεί να είσαι αγκαλιά κάθε μέρα με τα ιερά βιβλία και τα ιερά δισκοπότηρα και να είσαι κοινός αλήτης. Εάν δεν το αντέχουν να παραιτηθούν. Αυτό που με προκαλεί είναι που πλασάρονται σαν ποιμένες, πατέρες, εκπρόσωποι του θεού και μεσολαβητές επ' αμοιβή.\nΓια την εθνική βαρύτητα της Ορθοδοξίας στην δημόσια ζωή θα σου πω ένα πράγμα. Φοβού τους εις το ευαγγέλιο ορκισμένους. Ποιοί ορκίζονται στο ευαγγέλιο?\nΠολιτικοί, δημόσιοι υπάλληλοι, δήμαρχοι και νομάρχες και πολλοί άλλοι ευυπόληπτοι και υπεράνω πάσης υποψίας!!!\nΚαταλαβαίνεις τι εννοώ σίγουρα.\nΙουλιανός 6 Φεβρουαρίου 2012 - 8:54 π.μ.\nκαταλαβαίνω τι εννοείς. Εκεί που διαφωνώ είναι στο πόσοι είναι οι κακοί. Εγώ λέω οτι δε ξέρουμε και αμφιβάλω οτι η εικόνα που περιγράφει η αρχική ανάρτηση ανταποκρίνεται στην αλήθεια. Αν δώ πειστικά στοιχεία για αξιοποιήσιμη περιουσία της εκκλησίας και επίπεδα διαφθοράς (με νούμερα) στον κλήρο, μαζί σου. Η λογική του "τα λαμόγια οι μητροπολίτες" δεν πείθει.


Μαίρη Φρέση 5 Μαΐου, 2020, 12:05 μμ\nΔιαβάστε επίσης: Υπέροχες ΙΔΕΕΣ για καλοκαιρινό – και όχι μόνο- ΜΑΝΙΚΙΟΥΡ\nΗ απλότητα είναι απαραίτητη, ειδικά όταν πρόκειται για τα νύχια σας. Κρατώντας μια καθαρή βάση όπως ροζ ή γκρι, προσθέστε κάτι απλό στο σχέδιο με μία κουκκίδα ή γραμμή στην κορυφή. Αυτή η μινιμαλιστική επιλογή εμποτίζεται με κομψότητα και φαίνεται υπέροχη κάθε μέρα.\nΠολύχρωμα παστέλ χρώματα\nΠροσθέστε λίγη διασκέδαση στην καθημερινή σας ζωή με πολύχρωμα παστέλ νύχια. Αν και είναι απλά στο σχεδιασμό, δείχνουν πανέμορφα. Δημιουργήστε ένα απαλό ουράνιο τόξο ζωγραφίζοντας σε φθίνουσες αποχρώσεις ή ανακατέψτε το βάζοντας μια διαφορετική απόχρωση σε κάθε δάχτυλο. Είναι μια ελκυστική επιλογή για όσους αγαπούν απαλούς και διαχρονικούς τόνους.\nΠαίξτε με παστέλ χρώματα\nΓυαλιστερά σαν καθρέφτης\nΠείτε ναι σε αυτό το λαμπερό μανικιούρ. Είναι το τέλειο στυλ για μια βραδινή έξοδο. Εάν δεν είστε έτοιμοι να βάψετε ολόκληρο το χέρι σας, επιλέξτε ένα χαρακτηριστικό νύχι ή δημιουργήστε ένα καλλιτεχνικό σχέδιο με το λαμπερό αποτέλεσμα.\nΙδανικά για μια νυχτερινή έξοδο\nΛάμψτε με αυτά τα χαριτωμένα νύχια. Αυτός ο σχεδιασμός είναι ιδανικός για όλες τις περιπτώσεις. Επιλέξτε από μικροσκοπικά γκλίτερ ή μεγαλύτερα σχέδια – όλα φαίνονται μαγικά. Παρακολουθήστε την καλλιτεχνική λάμψη στο φως του ήλιου και τραβήξτε την προσοχή όλων!\nΤολμήστε με γκλίτερ\nΛεία και εκλεπτυσμένα, αυτά τα ματ νύχια είναι μοναδικά. Επιλέξτε από ένα όμορφο έργο τέχνης όπως λεβάντα ή γεωμετρικά σχήματα ή διατηρήστε το απλό με ένα μόνο χρώμα. Αυτό το κομψό και διαχρονικό στιλ είναι ιδανικό για μια μέρα στο γραφείο. Είτε επιλέξετε μαύρο, λευκό ή κάτι πολύχρωμο, θα θέλετε να φοράτε αυτό το εκπληκτικό βερνίκι κάθε μέρα.\nΤολμήστε να κάνετε ματ μανικιούρ για πιο κομψό αποτέλεσμα\nΠοιος είπε ότι τα γαλλικά μανικιούρ πρέπει να είναι λευκά κάθε φορά; Βάλτε μια μοντέρνα πινελιά στο κλασικό σχέδιο βάφοντας τις άκρες σε μια σκούρα απόχρωση. Αυτό το φρέσκο στιλ προσθέτει μια άμεση αίσθηση ροκ σταρ στα δάχτυλά σας και θα καθορίσει κάθε ρούχο που φοράτε. Διατηρήστε τις άκρες λεπτές για μια κομψή αίσθηση.\nΜαύρο γαλλικό, γιατί όχι;\nΣτο κίτρινο του λεμονιού\nΦρέσκα και καλοκαιρινά, αυτά τα μανικιούρ λεμονιού είναι το τέλειο αξεσουάρ για το καλοκαίρι. Χρωματίστε την πλειονότητα των νυχιών σας με χρώμα εμπνευσμένο από εσπεριδοειδή, όπως το κίτρινο και βάψτε ένα ή δύο δάχτυλα με ένα σχέδιο του νόστιμου φρούτου. Είναι ένας χαριτωμένος και περίεργος τρόπος για να ανανεώσετε την εμφάνισή σας τους πιο ζεστούς μήνες.\nΙδανικό για το καλοκαίρι το κίτρινο\nPrevious article Η Χριστίνα Μπόμπα φόρεσε το ΜΑΓΙΟ που θα θέλουν όλες το καλοκαίρι του 2020\nNext article Αυτή είναι η σωσίας της Τζένιφερ Λόπεζ και είναι…. bodybuilder!


Αγορά από Samsung - Τι-Που-Πόσο - TheLab.gr\nΑγορά από Samsung\nMarch 30, 2010 in Τι-Που-Πόσο\nΚαταρχάς εάν το θέμα μου θεωρείται ότι παραβαίνει τους κανονισμούς του φόρουμ, παρακαλώ τους διαχειριστές να πράξουν αναλόγως.\nΣτην πράξη τώρα. Αγορά Monitor/TV Samsung 2033 από Saturn Θεσσαλονίκης στις 26/3 έναντι 195 ευρώ. Σήμερα, 30/3 με το που την ανοίγω έχω μονο ήχο και καθόλου εικόνα. Η εικόνα επανέρχεται μετά από 3-4 λεπτά. Την αφήνω εκτός ρευματος για λίγο και δοκιμάζω πάλι. Τα ίδια. Πηγαίνω στο σέρβις της Saturn που είναι μέσα στο κατάστημα κι απέχει μόλις 15 λεπτά από το σπίτι μου με αυτοκίνητο. Ο τεχνικός διαπιστώνει τα όσα του λέω και κόβουν αμέσως πιστωτικό και παίρνω πάλι το ίδιο μοντέλο(εγώ το ήθελα). Βλέπω το κουτί ανοιγμένο στο σέρβις όταν πάω να το παραλάβω και ο τεχνικός μου είπε ότι την δοκίμασε πρώτα κι είναι οκ. Επίσης αφαίρεσε το φελιζόλ που έλειπε από την συσκευασία που πήγα εγώ πίσω, μια και το είχα πετάξει(το φελιζόλ).\nΠεριχαρής επιστρέφω πίσω, βγάζω την οθόνη από το κουτί και βλέπω στο αριστερό μέρος μια γρατζουνιά μικρή μεν, αλλά βαθιά σε βαθμό που προκαλεί αλλοιώσεις όταν ανοίγεις την οθόνη. Επιστρέφω πάλι πίσω την οθόνη(όλα αυτά είπαμε σήμερα), πάλι στο σέρβις. Ο ίδιος τεχνικός την βλέπει την οθόνη την δοκιμάζει, συμφωνούμε ότι είναι πρόβλημα, αλλά.....\nΑλλά μήπως μας έφυγε η οθόνη κατά την μεταφορά, με ρωτάει. Λέω όχι ενοείται μια και ήμουν προσεκτικός και ρωτάω μήπως το κάνανε αυτοί όταν την δοκίμασαν...Μου απαντάει πως όχι και πως την οθόνη την είχε εξετασει ο ίδιος προτού μου την δώσει. Λάθος μου βέβαια που δεν την έλεγξα κι εγώ θα μου πείτε.\nΜετα πολλά μου λένε ότι για τέτοια πράγματα δεν γίνονται αλλαγές, απλά μπορούν μόνο να την στειλουν στη Samsung, όπου το εκεί σέρβις θα αποφασίσει τι θα γίνει(αλλαγή πάνελ ή επιδιόρθωση) και πως θα με ειδοποιήσουν. Όλα αυτά εντός εγγύησης.\nΔεν κατηγορώ κανένα,oi άνθρωποι ήταν ευγενικοί, απλά θα ήθελα κάποια γνώμη για το όλο σκηνικό.\nΕίναι πολύ πιθανό η 2η οθόνη να προερχόταν από επιστροφή - εξού και το ανοιχτό κουτί. Το όλο σκηνικό πάντως έχει έντονο άρωμα ... e-shop, το οποίο πλέον τείνει να γίνει ο βασιλιάς της λαμογιάς, καθώς δεν μπορείς να επιστρέψεις ελατωματικό προιόν, αφού ντε και καλά εσύ προκάλεσες το ελάτωμα.\nΘα σου πρότεινα πάντως, να βάλεις έναν δικηγόρο να τους πάρει τηλέφωνο και να τους απειλήσει με αγωγή, υλική και ηθική αποζημίωση.\nΓιατί το Saturn έχει τμήμα service? Το service της Samsung είναι στο τέρμα στα Κωνσταντινουπολίτικα. Εμένα το multirama εκεί με έστειλε όταν τ'απαιξε ο μετασχηματιστής και άκουγα μόνο ήχο (σε TV). Σε 15 λεπτά ήμουν έτοιμος.\n@neuromancer, , δέν έχει το Σατούρν τμήμα σέρβις με αυτη την έννοια. Απλά τα δοκιμάζουν και τα ελέγχουν τα πράγματα. Ωστόσο, από πάνω γράφει Sevice...\nΌπως και να έχει θα ενημερώσω για την πορεία....\nΕδω που τα λεμε σωστα φερθηκαν, αν υποθεσουμε φυσικα οτι το κουτι ηταν ανοιχτο γιατι οπως σου ειπε την δοκιμασε.\nΕπρεπε να της ρηξεις μια ματια αφου ηταν ανοιχτο κ βγαλατε κ τα φελιζολ :/\nΛοιπόν, τέλος καλό, όλα καλά. Σήμερα μου τηλεφώνησαν από το κατάστημα Saturn και μου είπαν ότι έχει επιστρέψει η οθόνη. Πήγα από εκεί κι είδα ότι ΔΕΝ είχαν επισκευάσει την οθόνη, αλλά ότι είχε αλλαχτεί ολοκληρο το προιόν. Με΄σα σε 8 ημέρες λοιπόν, εκ των οποίων μόνο οι 4 εργάσιμες. Πολύ ευχαριστημένος, οπότε.\nYΓ το πρόβλημα τώρα είναι αλλού\nEdited April 8, 2010 by dohc16


Coula Reloaded: Άρρωστη Οδήγηση\nΑναρτήθηκε από Coula_Cou στις 5:39 μ.μ.\nΔάφνη Χρονοπούλου 17 Οκτωβρίου 2015 - 5:52 μ.μ.\nΠεραστικά σου Coula\nκαι προσοχή, τα παιδιά είναι εστίες μολύνσεως..\nΧαίρομαι που αρχίζει πάλι το Coulair..\nκαι που χειμώνιασε και πλησιάζει ο καιρός που θα έρθω κι από εκεί (για όσα λέγαμε) μα κυρίως για να μου φέρεις πάλι ένα από εκείνους τους τέλειους καφέδες κι εγώ να σου κάνω το τραπέζι στου φίλου μου στο κοντινό εξωτκό Λουτράκι..\nΚαλή αρχή με υγεία λοιπόν\n(και πες μας ώρα- μόνο... όχι Τετάρτη 10-12... μη συμπέσουμε..)\nCoula_Coup 17 Οκτωβρίου 2015 - 5:56 μ.μ.\nΔάφνη, κάνεις κι εσύ εκπομπούλα; Για ενημέρωσέ με πριβέ. Εγώ πάντα Τετάρτες κάνω. Για την ώρα νομίζω εκεί με βάλανε. Αλλά μπορεί να ζητήσω μια μικρή αλλαγή. Θα δούμε.\nΚαλώς να μας έρθεις. Μισούς θα μας βρείς. αλλά αυτά κατ' ιδίαν.\nΟ ΧΩΣΤΗΡΑΣ 17 Οκτωβρίου 2015 - 7:16 μ.μ.\nΕιμαι τοσο περηφανος και για το αρθρο και για τις αντιδρασεις σου, αλλα και για την οδηγηση!!!!\nCoula_Coup 17 Οκτωβρίου 2015 - 7:58 μ.μ.\nΨήλωσες καθόλου;; Έχω γίνει μαύρη σκύλα σου λέω!\nΟ ΧΩΣΤΗΡΑΣ 17 Οκτωβρίου 2015 - 11:51 μ.μ.\nΜε εκανες 2 μετρα περηφανια που οδηγεις υπευθυνα και οχι οπως εγω ναπουμε\nCoula_Coup 19 Οκτωβρίου 2015 - 2:56 μ.μ.\nΈχω μέλλον ακόμη μπροστά μου για να με πεις σουμάχερ\nΠρόεδρος Α.Π.Ι. 18 Οκτωβρίου 2015 - 6:11 μ.μ.\nΤι παράπονα έκανε ο τύπος όταν έτρωγε την κλήση; έτσι από περιέργεια...\nΌτι του έκανα κωλοδάχτυλο!\nΣμαραγδένια Ρούλα 20 Οκτωβρίου 2015 - 12:44 π.μ.\nΑφου μας προτρεπεις να πουμε την κουλαμάρα μας.. ηρθα μην χάσω... καλα δεν πιστευω τι περασες...δεν σου εφτανε η ιωση.. αλλα επαθες και με τον φαλοκρατη οδηγό...μωρε πολύ καλα του το κανες να μαθει να μην φέρεται ετσι στις κυρίες.... μαλιστα κυρίες...πιστευω να πηρε το μαθημα του...την επομενη φορα που θα το ξανακάνει.. εεεεεε τα γυρευε ο κ.......του ..και τοση ωρα που εγραφα.. ελεγα τι με συνδέει .. τι με συνδέει .. εδω και ειναι η κληση του οδηγου που εφτασε μεχρι εδώ Κουλα μου..αντε περαστικούλια σου.. και να προσεχεις ..την Κούλα ναι; φιλακιααα!!. .\nΕΚΦΡΑΣΟΥ 20 Οκτωβρίου 2015 - 10:47 π.μ.\nΚαλημέρα Coulita μου\nΠεραστικα σου και απο εδω\nΣτο ειχα γραψει και στο φεισμπουκ πως και εγω σε μια παρομοια φαση βρισκομουν\nΕιχα ομως πυρετο μια μερα για λιγο, εκεινος ειναι που τα κανει ολα πιο δυσκολα\nΝομιζω πως καλο θα ειναι να θωρακισεις τον οργανισμο σου με τις απαραιτητες βιταμινες.\nΕιναι γνωστο πως οι γυναικες οδηγοι ειναι πιο προσεκτικες απο τους αντρες οποτε αστους να λενε, κουνα το ξανθο μαλλι και φυγε χαχαχα


ΑΝΟΙΧΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ: Μαΐου 2012\nΟΡΙΣΤΙΚΗ Η ΑΠΟΦΑΣΗ ΤΟΥ ΣτΕ ΠΟΥ ΚΡΙΝΕΙ ΑΝΤΙΣΥΝΤΑΓΜΑΤΙΚΟ ΤΟ ΧΑΡΑΤΣΙ\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 8:20 μ.μ.\nΕτικέτες 7. ΝΟΜΟΙ - ΚΥΒΕΡΝΗΤΙΚΕΣ ΑΠΟΦΑΣΕΙΣ, 9γ. ΝΟΜΙΚΕΣ ΕΝΕΡΓΕΙΕΣ\nΑΠΟ ΤΗ ΣΥΜΜΕΤΟΧΗ ΤΗΣ ΑΝΟΙΚΤΗΣ ΠΡΩΤΟΒΟΥΛΙΑΣ ΒΥΡΩΝΑ ΣΤΗ ΣΥΓΚΕΝΤΡΩΣΗ 22/5/2012\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 11:58 π.μ.\nΤΡΙΤΗ 22/3 6 μμ στα ΠΡΟΠΥΛΑΙΑ ΕΝΑΝΤΙΑ ΣΤΑ ΧΑΡΑΤΣΙΑ ΚΑΙ ΤΑ ΑΛΛΑ ΑΝΤΙΛΑΪΚΑ ΜΕΤΡΑ\nΈγινε την Παρασκευή 18/5/2012 συνάντηση συλλογικοτήτων που δραστηριοποιούνται ενάντια στα χαράτσια, τα διόδια και στα αντιλαϊκά μέτρα. Συμμετείχαν 17 επιτροπές, πρωτοβουλίες, συνελεύσεις, κινήσεις, ανάμεσα τους και η ανοικτή Πρωτοβουλία Βύρωνα ενάντια στα χαράτσια.\nΑνάμεσα στα άλλα τονίστηκε ότι είναι ανάγκη να φέρουμε το αίτημα κατάργησης και του χαρατσιού στο προσκήνιο στο οποίο όλοι καλούνται να πάρουν θέση. Επίσης, να συνεχίσουμε με ακόμα μεγαλύτερη ένταση το κίνημα ανυπακοής- μη πληρωμής των χαρατσιών της ΔΕΗ. Μόνος δρόμος για να επιβάλλουμε το δίκιο των αιτημάτων μας είναι να κινητοποιηθούμε στους δρόμους και με βάση αυτό καταλήξαμε, εκτός από τις δράσεις που αναπτύσσει η κάθε συλλογικότητα στην περιοχή της και τους τοπικούς συντονισμούς, τα παρακάτω για κοινές δράσεις:\nΗ πρώτη δράση να είναι κάλεσμα προς τις συλλογικότητες των περιοχών να διαδηλώσουν με τα δικά πανό και συνθήματα στα Προπύλαια την Τρίτη 22/5 ώρα 6.00, όπου καλεί ο Συντονισμός α’ βάθμιων σωματείων ο οποίος στο πλαίσιο του καλέσματός του για τα εργατικά αιτήματα βάζει το θέμα «Να καταργηθούν το χαράτσι της ΔΕΗ και τα άλλα χαράτσια που επιβλήθηκαν στον λαό» . Η ανοικτή πρωτοβουλία Βύρωνα ενάντια στα χαράτσια θα συμμετέχει στην κινητοποίηση.\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 10:53 π.μ.\n1. Πέμπτη στις 10.30 το πρωί κάνουμε συνάντηση με το Συνήγορο του Δημότη και της Επιχείρησης για την παράνομη άρνηση της δημοτικής αρχής να φέρει για συζήτηση το αίτημά μας ενάντια στα χαράτσια, που έχουμε καταθέσει με τις απαιτούμενες υπογραφές.\n2. Την Παρασκευή 18/5 στη συνάντηση των συλλογικοτήτων ενάντια στα χαράτσια που θα γίνει στο ΕΚΑ θα προτείνουμε να γίνει παράσταση προς τα κόμματα που δηλώνουν αντιμνημονιακά για να δεσμευτούν ότι θα φέρουν νόμο να καταργεί το χαράτσι και επιστολή-παράσταση και στον υπηρεσιακό πρωθυπουργό Πικραμένο, που είναι και πρόεδρος του ΣτΕ για την κατάργησή του.\n3. Την Τρίτη 22/5 στις 10.30 πμ, θα γίνει στη ΔΕΗ, Αριστείδου 5, η η 5η παράδοση των εξωδίκων.\nΟι βάρδιες θα παραμείνουν μόνο Δευτέρα και Τετάρτη 6-8 μμ γιατί δεν υπάρχει χώρος διαθέσιμος για το πρωί στο δημαρχείο.\nΗ τακτική μας συνάντηση θα γίνει κανονικά την άλλη Τετάρτη23/5 στις 6.30 και καλείστε όλοι-ες για να δούμε τη συνέχεια της δράσης μας.\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 11:34 π.μ.\nΝΕΑ ΔΙΚΑΣΤΙΚΗ ΑΠΟΦΑΣΗ ΓΙΑ ΤΑ ΧΑΡΑΤΣΙΑ ΤΗΣ ΔΕΗ ΥΠΕΡ ΤΩΝ ΚΑΤΟΙΚΩΝ\nΤο πρωτοδικείο Πειραιά αποφάσισε, σήμερα (16/5), να εκδικαστεί, τελικά, στις 10 Οκτωβρίου, η αίτηση ασφαλιστικών μέτρων που είχαν καταθέσει κάτοικοι και η δημοτική αρχή, κατά της ΔΕΗ. Το αιτιολογικό της απόφασης ήταν ότι δεν έχει καθαρογραφεί ακόμα, η σχετική απόφαση για το θέμα, του Συμβουλίου της Επικρατείας.\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 3:36 μ.μ.\nΚανονικά θα γίνει και αυτή την Τετάρτη η τακτική μας συνάντηση για τα χαράτσια. Απλώς η ώρα έναρξης μετατέθηκε για τις 6.30 μμ\nΑναρτήθηκε από ΑΝΟΙΚΤΗ ΠΡΩΤΟΒΟΥΛΙΑ ΑΓΩΝΑ ΒΥΡΩΝΑ στις 12:21 μ.μ.


Ποιον συμφέρουν οι εκλογές; | Κιλκίς24\nΠοιον συμφέρουν οι εκλογές;\nΟ κυβερνητικός εκπρόσωπος Στ. Πέτσας διαψεύδει και τα σενάρια για ανασχηματισμό και τα σενάρια για πρόωρες εκλογές. Το κάνει από υποχρέωση. Φαντάζεστε να μην τα διέψευδε; Θα ξεκινούσε μια παραλυτική φιλολογία που θα έβλαπτε την κυβέρνηση. Η αναπληρώτριά του Αρ. Πελώνη χρέωσε τη φημολογία για πρόωρες εκλογές στον ΣΥΡΙΖΑ. Υποτίθεται πως η αξιωματική αντιπολίτευση συντηρεί αυτό το κλίμα.\nΔεν είναι όμως έτσι τα πράγματα. Η κουβέντα ξεκίνησε από την αρθρογραφία γνωστών δημοσιολόγων που δεν έχουν καμία σχέση με τον ΣΥΡΙΖΑ. Αντιθέτως βρίσκονται πολύ κοντά στη γαλάζια παράταξη, έχουν πρόσβαση στα κέντρα εξουσίας και είναι συνομιλητές του ίδιου του πρωθυπουργού.\nΣτη συνέχεια τη σκυτάλη πήραν βουλευτές της Νέας Δημοκρατίας. Ο κ. Κυρανάκης θεώρησε επιβεβλημένη την προσφυγή στις κάλπες με το σκεπτικό ότι η κυβέρνηση είναι υποχρεωμένη λόγω των συνεπειών της πανδημίας στην οικονομία να εφαρμόσει μια διαφορετική πολιτική από αυτήν που είχε υποσχεθεί προεκλογικά.\nΑργότερα, προφανώς κατόπιν συστάσεων και πιέσεων από το μέγαρο Μαξίμου, επιχείρησε να αναδιπλωθεί, τα μάσησε λέγοντας κάποια αμήχανα λόγια του τύπου «δεν εννοούσα ακριβώς αυτό», ωστόσο δεν έπεισε πολλούς. Δεν ξέρω αν λειτούργησε αυτόνομα και εν θερμώ (ο συγκεκριμένος βουλευτής έχει απασχολήσει κι άλλες φορές με προκλητικές δηλώσεις και ατυχείς εμφανίσεις) ή ήταν σε συνεννόηση με πρωτοκλασάτους παράγοντες του κόμματος και της κυβέρνησης που έχουν εισηγηθεί στον προϊστάμενό τους πρόωρες διπλές εκλογές και έδρασε σαν λαγός, αλλά το θέμα παρέμεινε στην επικαιρότητα.\nΤα «όχι» του κ. Πέτσα και της κ. Πελώνη έμοιαζαν καχεκτικά. Λίγες μέρες μετά, παρά την κυβίστηση Κυρανάκη, παρά τις επίσημες διαψεύσεις, ήρθε ένας άλλος βουλευτής της Ν.Δ., ο Γιάννης Λοβέρδος, να προτείνει εκλογές εδώ και τώρα. Συμπλήρωσε, βεβαίως, ότι είναι προσωπική άποψη, όμως οι υποψίες των πονηρεμένων κέρδισαν έδαφος. Σε κανονικές συνθήκες μια τέτοια συζήτηση δεν θα είχε νόημα. Τώρα όμως οι συνθήκες δεν είναι κανονικές. Οι προβλέψεις ντόπιων και ξένων οργανισμών για την πορεία της οικονομίας δεν είναι καθόλου καλές. Υφεση, ανεργία, λουκέτα είναι το δραματικό τρίπτυχο με το οποίο καλούνται οι πολίτες να συμφιλιωθούν. Ως πότε; Κανείς δεν μπορεί να κάνει μια σχετικά ασφαλή εκτίμηση.\nΤο ερώτημα που προκύπτει λοιπόν είναι το εξής: Ποιος θέλει εκλογές, ποιον συμφέρουν; Στον ΣΥΡΙΖΑ δεν πετάνε τη σκούφια τους για εκλογές. Φυσικά δεν μπορούν να το παραδεχτούν δημοσίως. Θα είναι ένδειξη ηττοπάθειας. Εξ υποχρεώσεως τα στελέχη του αναφέρουν ότι δεν φοβούνται τις κάλπες και λένε ότι πρόκειται για μια ευκαιρία, λόγω της απλής αναλογικής, που πρέπει να την αρπάξει η δημοκρατική παράταξη για να σχηματίσει κυβέρνηση συνεργασίας με προοδευτικό πρόσημο.\nΓι’ αυτό και τα αλλεπάλληλα ανοίγματά τους στο ΚΙΝ.ΑΛΛ. Τα άλλα κόμματα της αντιπολίτευσης (με εξαίρεση το ΚΚΕ που, όπως λέει, είναι μονίμως σε κατάσταση εκλογικής ετοιμότητας) δεν επιθυμούν εκλογές γιατί ξέρουν πολύ καλά ότι τα ακροατήριά τους θα υποστούν αφόρητες πιέσεις και από τη Ν.Δ. και από τον ΣΥΡΙΖΑ. Χώρια που κάποιοι από τους βουλευτές τους μπορεί να υποκύψουν στις δελεαστικές προτάσεις που θα δεχτούν κυρίως από τη Ν.Δ.\nΟ κ. Μητσοτάκης, πάντως, πρέπει να θέλει τις εκλογές. Πάνε καλά ο ίδιος και το κόμμα του στις δημοσκοπήσεις, η κοινωνία ζει ακόμη με τον φόβο της πανδημίας, οι συνέπειες στην καθημερινότητα των πολιτών από την οικονομική δυσπραγία δεν έχουν εμφανιστεί σε όλη την έκτασή τους, κάτι που αναμένεται να συμβεί σύντομα, η προσπάθεια για συνεννόηση ανάμεσα στον ΣΥΡΙΖΑ και το ΚΙΝ.ΑΛΛ. θέλει χρόνο για να αποδώσει, οπότε το κομματικό συμφέρον επιτάσσει την άμεση προσφυγή στις κάλπες σε δύο δόσεις. Υπάρχει βεβαίως και το εθνικό συμφέρον, αλλά για τη Δεξιά αυτό πάντα ήταν σε δεύτερη μοίρα, κι ας ισχυρίζεται το αντίθετο.\nΔεν σηκώνουν κουβέντα οι ιεράρχες για τη θεία κοινωνία, δεν προειδοποιούν τους πιστούς για το αντίδωρο και το φιλί στις εικόνες, θέλουν όμως να έχουν άποψη για την εισαγωγή της σεξουαλικής αγωγής στα σχολεία. Εξέφρασαν «την επιφύλαξη, την αγωνία και τον προβληματισμό τους για την καταλληλότητα και τις επιπτώσεις των εν λόγω πρωτοβουλιών ως προς την επωφελή και ισορροπημένη αγωγή των παιδιών μας». Υπάρχει λύση. Να κάνουν το μάθημα δεσποτάδες στα κατηχητικά σχολεία.


Boeing: To «Valkyrie II» θα κάνει το γύρο του κόσμου σε 1- 3 ώρες! - Universe Travel\nBoeing: To «Valkyrie II» θα κάνει το γύρο του κόσμου σε 1- 3 ώρες!\nΑΡΧΙΚΗ » Ταξιδιωτικά Νέα » Boeing: To «Valkyrie II» θα κάνει το γύρο του κόσμου σε 1- 3 ώρες!\nΤα σχέδια του νέου αεροπλάνου της Boeing, «Valkyrie II», παρουσιάστηκαν σε φόρουμ του American Institute of Aeronautics and Astronautics στο Ορλάντο της Φλόριντα τον περασμένο Ιανουάριο.\nΣύμφωνα με ανακοίνωση της Boeing, που σκοπεύει να υλοποιήσει την κατασκευή μέσα στις επόμενες μία με δύο δεκαετίες, το αεροσκάφος θα μπορεί να κάνει το γύρο του κόσμου «σε μία με τρεις ώρες» εκτελώντας αποστολές αναγνώρισης καθώς και επιθέσεις εναντίον στόχων.\n«Πρόκειται για ένα από τα σχέδια και τεχνολογίες που μελετούμε για ένα υπερηχητικό αεροσκάφος», δήλωσε ο τεχνικός Κέβιν Μπόουκατ της Boeing. «Το συγκεκριμένο σχέδιο έχει στρατιωτικές εφαρμογές και θα μπορεί να εκτελεί αποστολές αναγνώρισης, συλλογής πληροφοριών ή επιθέσεις». Πρόσθεσε δε ότι το νέο αεροσκάφος θα είναι αρκετές φορές ταχύτερο από μία σφαίρα: «Θα πιάνει δύομιση φορές την ταχύτητα της σφαίρας», είπε. «Βασικά θα αναπτύσσει ταχύτητα διπλάσια του Concorde, άρα θα μπορείς να πας σε οποιοδήποτε σημείο του πλανήτη καλύπτοντας σε μια ώρα τον Ατλαντικό, δύο ώρες τον Ειρηνικό – δηλαδή σχεδόν παντού σε μία με τρεις ώρες».\nΑν η Boeing προχωρήσει στην υλοποίηση του σχεδίου, τότε το αεροσκάφος της θα ανταγωνίζεται το SR-72 της Lockheed Martin, το διάδοχο δηλαδή του θρυλικού SR-71 Blackbird, που είχε ανακοινώσει πριν από πέντε χρόνια. Kάπως έτσι φαντάζεται η Lockheed Martin το SR-72\nΤόσο το Valkyrie II όσο και το SR-72 θα χρησιμοποιούν κινητήρα συνδυασμένου κύκλου , αυλοαεριωθητές (ramjet) και αυλοαεριωθητές υπερηχητικής καύσης (scramjet) ώστε να επιταχύουν πάνω από τα 3 Mach και να πιάνουν υπερηχητικές ταχύτητες.\nΣύμφωνα με ειδικούς, η Boeing θα κατασκευάσει πρώτα ένα μικρότερο αεροσκάφος μεγέθους F-16 για δοκιμές, πριν προχωρήσει σ’ ένα ολοκληρωμένο μοντέλο.


Επιστροφή Προϊόντων - Optica Desylla\nα) σε όλες τις περιπτώσεις στις οποίες με αποδεδειγμένη υπαιτιότητα της Οπτικά Δεσύλλα πουλήθηκαν λανθασμένα προϊόντα ή προϊόντα κακής και ελαττωματικής ποιότητας (λάθος στην λήψη της παραγγελίας, στην τιμολόγηση, στην αποστολή, κατεστραμμένα κατά την μεταφορά, με κακή συσκευασία κ.λ.π.) και\nΣε κάθε περίπτωση τα προϊόντα πρέπει να επιστρέφονται σε άριστη κατάσταση, στην κατάσταση που παρελήφθησαν από τον πελάτη, πλήρη και χωρίς φθορές και η συσκευασία του προϊόντος να είναι αυτή που κανονικά συνοδεύει το προϊόν και να είναι σε άριστη κατάσταση. Σε περίπτωση που δεν επιστραφούν εντός 15 ημερών τότε η Οπτικά Δεσύλλα δύναται να μην αποδεχτεί την όποια επιστροφή και την αντικατάσταση.\nΣε κάθε περίπτωση και για όλες τις ανωτέρω περιπτώσεις το ανώτατο χρονικό περιθώριο επιστροφής για αντικατάσταση δεν δύναται να παραταθεί πέραν των δεκαπέντε (15) ημερολογιακών ημερών από την ημερομηνία παραλαβής. Επιπλέον, για όλες τις περιπτώσεις θα πρέπει το προϊόν προς αντικατάσταση-επισκευή να συνοδεύεται απαραίτητα με όλα τα έγγραφα τα οποία συνόδευαν το προϊόν (π.χ. ΔΑΤ, Απ. Λιανικής κ.ο.κ).\nεπικοινωνήσετε την ίδια μέρα ή την επομένη εργάσιμη ημέρα μαζί μας\nΣτην περίπτωση που κάποιο είδος που παραλάβατε είναι προβληματικό μπορείτε να φέρετε/στείλετε στο κατάστημά μας, όπου επιβαρύνεστε το κόστος της μεταφοράς. Εφόσον το προιόν εμφανίζει κάποιο κατασκευαστικό ελάττωμα, το αντικαθιστούμε αμέσως δωρεάν.\nΣτην περίπτωση που δε σας κάνει, μπορείτε να το αλλάξετε μέσα σε 20 ημέρες (με την πλήρη συσκευασία του), αναλαμβάνοντας το κόστος της μεταφοράς.\nΣημείωση: Επιστροφή χρημάτων δεν γίνεται σε καμία περίπτωση.


ΣΥΝΕΡΓΕΙΟ ΣΥΝΕΡΓΕΙΑ ΑΥΤΟΚΙΝΗΤΩΝ SERVICE ΑΝΤΑΛΛΑΚΤΙΚΑ FIT & GO ΜΕΛΙΣΣΙΑ ΑΤΤΙΚΗ ΤΕΦΑΣ ΑΘΑΝΑΣΙΟΣ ΚΑΙ ΣΙ\nΣΥΝΕΡΓΕΙΟ ΑΥΤΟΚΙΝΗΤΩΝ SERVICE FIT & GO ΜΕΛΙΣΣΙΑ ΑΤΤΙΚΗ ΤΕΦΑΣ ΑΘΑΝΑΣΙΟΣ ΚΑΙ ΣΙΑ ΕΕ Αξιώσεις\n34 ΕΛΕΥΘΕΡΙΟΥ ΒΕΝΙΖΕΛΟΥ, ΜΕΛΙΣΣΙΑ 151 27, ΑΤΤΙΚΗ\nΑΝΤΑΛΛΑΚΤΙΚΑ ΑΥΤΟΚΙΝΗΤΟΥ, ΓΕΝΙΚΑ ΣΥΝΕΡΓΙΑ ΑΥΤΟΚΙΝΗΤΟΥ\nΤα καταστήματα Fit&Go είναι μια πρωτοποριακή αλυσίδα κέντρων τεχνικής εξυπηρέτησης, η οποία ανήκει στην εταιρία ΕΜΑ Α.Ε. Στην αλυσίδα αυτή εντάχθηκαν και τα καταστήματα Panda, μετά την πρόσφατη εξαγορά τους από την ΕΜΑ. Τα καταστήματα Fit & Go παρέχουν συνολικές υπηρεσίες σε όλο το εύρος των αναλώσιμων προϊόντων σε ένα μοντέρνο και φιλικό περιβάλλον.\nΌλα τα ανταλλακτικά που διατίθενται μέσω του δικτύου Fit & Go είναι αυθεντικά και ανταποκρίνονται στις προδιαγραφές του κατασκευαστή του αυτοκινήτου σας, ενώ συνοδεύονται από γραπτή εγγύηση.\nΟι άριστα εκπαιδευμένοι τεχνικοί μας, μετά από πλήρη τεχνικό έλεγχο, θα σας υποδείξουν να αντικαταστήσετε μόνο εκείνα τα εξαρτήματα που χρειάζονται αλλαγή, δίνοντάς σας εκ των προτέρων το κόστος, ενώ η υπηρεσία τοποθέτησής τους παρέχεται δωρεάν.\nFIT & GO,\nΤΕΦΑΣ ΑΘΑΝΑΣΙΟΣ ΚΑΙ ΣΙΑ ΕΕ (+)\nΕπικοινωνία με την εταιρεία Επιλογή επαφής ΤΕΦΑΣ ΑΘΑΝΑΣΙΟΣ ΚΑΙ ΣΙΑ ΕΕ


Παιχνίδι με τα γκολ στο CHL - PAOKDAY.gr\nOι στοιχηματικές προτάσεις του in2sports.gr\nEπιστροφή για την στήλη μετά τις απαραίτητες ανάσες αλλά και του “make over” της ιστοσελίδας. Το in2sports.gr απο δώ και πέρα θα λειτουργεί καθαρά σαν στοιχηματική ιστοσελίδα με αναλύσεις αγώνων, προγνωστικά στοιχήματος, σημεία ημέρας και αρκετές νέες στήλες.\nΠάμε στα στοιχηματικά μας λοιπόν αρκετές επιλογές στο κουπόνι στοιχήματος σήμερα μιας και έχουμε το πρώτο μέρος της 2ης αγωνιστικής του Champions League. Πολλές και ενδιαφέροντες αναμετρήσεις με το παιχνίδι που ξεχωρίζει να είναι αυτό σε Παρί Σεν Ζερμαίν και Μάντσεστερ Σίτι στο Παρίσι. Ένα παιχνίδι που θα μπορούσε να είναι και ο φετινός τελικός.\n‘Άλλη μία δυνατή αναμέτρηση στο αυριανό πρόγραμμα είναι το Μίλαν-Αθλέτικο Μαδρίτης στο Μιλάνο με την Μίλαν να στερείτε των υπηρεσιών του Ζλάταν Ιμπραιμοβιτς, του Μπακαγίοκο και του Φλορέντσι. Ενώ η Αθλέτικο δεν θα έχει στη διαθεση της τον Στέφαν Σάβιτς και τον Τόμας Λεμάρ.\nΔες εδώ την ανάλυση ΠΑΡΙ ΣΕΝ ΖΕΡΜΕΝ-ΜΑΝΤΣΕΣΤΕΡ ΣΙΤΙ\nΔύο επιλογές σήμερα λοιπόν σε Ουκρανία και Γερμάνια και τις αναμετρήσεις Σαχτάρ-Ίντερ και Ντόρτμουντ-Σπόρτινγκ Λισαβώνας. Δυο παιχνίδια που υπόσχονται γκολ και θέαμα με τέσσερις απο τις πιο φορμαρισμένες αυτή την εποχή ομάδες στην Ευρώπη.\nΠάμε και στο στοιχηματικό πρόγραμμα της Κυριακής με πολλά παιχνίδια, πολλές επιλογές και αρκετές παγίδες φυσικά. Στην Super League υπάρχουν τέσσερα παιχνίδια σήμερα ξεκινώντας στις 16:00 και την αναμέτρηση στο “Κλεάνθης Βικελίδης” ανάμεσα σε Άρη και Παναιτωλικό. Επίσης την ίδια ώρα στον Βόλο ΝΠΣ ΒΟΛΟΣ-ΑΕΚ.\nΣτις 18:15 στην Κρήτη έχουμε το ΟΦΗ-ΠΑΣ Λαμία ενώ στις 20:30 το μεγάλο παιχνίδι της 7ης αγωνιστικής ανάμεσα σε Ολυμπιακό και ΠΑΟΚ στο “Γ. ΚΑΡΑΪΣΚΑΚΗΣ”. Πολλά ενδιαφέροντα παιχνίδια όμως έχουμε και στην Ευρώπη. Στην Ιταλία ξεχωρίζουν τα παιχνίδια ανάμεσα σε Ρόμα και Νάπολι στις 19:00 και το Ίντερ-Γιουβέντους στις 21:45.\nΣτην Γαλλία και την Ligue 1 υπάρχουν εφτά παιχνίδια με το ντέρμπι των “αιωνίων” Μαρσέιγ-Παρί Σεν Ζερμέν. Στην LaLiga υπάρχει φυσικά το ντέρμπι ανάμεσα σε Μπαρτσελόνα και Ρεάλ στις 17:15 με μεγάλο ενδιαφέρον μιας και η Μπαρτσελόνα δεν πατάει καλά ενώ η Ρεάλ έρχεται και από μεγάλη εκτός έδρας νίκη στο Champions League απέναντι στην Σαχτάρ Ντονέτσκ.\nΔυάδα και σήμερα κλασικά με πολλές επιλογές και μεγάλα παιχνίδια η αλήθεια είναι. Τα παιχνίδια που θα μας απασχολήσουν σήμερα είναι στις 21:45 το Ιταλικό ντέρμπι ανάμεσα σε Ίντερ-Γιουβέντους και στις 22:00 το ντέρμπι ανάμεσα στον φτωχό Γαλλικό νότο και τους πλούσιους “πρωτευουσιάνους” με άλλα λόγια Μάρσέιγ-Παρί Σεν Ζερμέν.\nPAOKDAY TV11 ώρες ago


«Δεν υποσχεθήκαμε τίποτε, ούτε ο Αποστόλου, ούτε ο Τσίπρας» - ΚΑΡΦΙΤΣΑ\n«Δεν υποσχεθήκαμε τίποτε, ούτε ο Αποστόλου, ούτε ο Τσίπρας»\n14/02/2016 - 16:04\nο μνημόνιο που ψηφίσαμε θα κριθεί από την ιστορία. Δεν υποσχεθήκαμε τίποτε, ούτε ο Αποστόλου, ούτε ο Τσίπρας. Η κυβέρνηση θα κριθεί γι’ αυτά που είπε στο τέλος της τετραετίας» δήλωσε ο υπουργός Εσωτερικών Παναγιώτης Κουρουμπλής, χαρακτηρίζοντας τα περί ΕΝΦΙΑ ως «όψιμες μνήμες».\n«Τα μέτρα δεν είναι πρόταση της κυβέρνησης, είναι αυτά που μάς επιβλήθηκαν από το μνημόνιο, δεν εξειδικεύσαμε τίποτε, αν εξειδικεύαμε θα λέγατε ‘ζήτω’» ανέφερε στη συνέντευξή του στον ΣΚΑΪ.\nΟ κ. Κουρουμπλής εξαπέλυσε δριμεία επίθεση τον Πολ Τόμσεν, κάνοντας λόγο για εκβιασμούς με αφορμή το άρθρο του στελέχους του ΔΝΤ που ζητεί νέα δημοσιονομικά μέτρα. «Οι εκβιασμοί που επιχειρεί ο Τόμσεν δεν μπορούν να έχουν αποδοχή στην Ελλάδα, επί 11 φορές έκοψε τις συντάξεις στην Ελλάδα, άλλη η συνταγή που πρέπει να χρησιμοποιηθεί. Τα μέτρα που επέβαλαν αυτοί οι κύριοι οδήγησαν τη χώρα σε ύφεση, η κυβέρνηση δεν θα μπει σε αυτή τη λογική» δήλωσε.\nΟ υπουργός διαβεβαίωσε στο σημείο αυτό ότι η κυβέρνηση εγγυάται τις συντάξεις, ενώ για το αγροτικό είπε πως «η κυβέρνηση είναι ανοιχτή σε διάλογο. Θα χρησιμοποιήσουμε ως όπλο τις αγροτικές κινητοποιήσεις».imerisia.gr\n#Tags: .Τσίπρας, αγρότες, ΑΠΟΣΤΟΛΟΥ, δεν υποσχεθήκαμε, Κουρουμπλής


Νόβοτνι: «Δεν μπορώ να περιμένω για να παλέψω γι’ αυτή τη φανέλα» | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΝόβοτνι: «Δεν μπορώ να περιμένω για να παλέψω γι' αυτή τη φανέλα»\nΝόβοτνι: «Δεν μπορώ να περιμένω για να παλέψω γι’ αυτή τη φανέλα»\nΕνθουσιασμένος δηλώνει με τη μετεγγραφή του την Ανόρθωση ο Σόμα Νόβοτνι. Ο Ούγγρος επιθετικός στην πρώτη του ανάρτηση στα μέσα κοινωνικής δικτύωσης ως ποδοσφαιριστής της «Κυρίας» χαρακτήρισε μεγάλη του τιμή να είναι μέλος της Ανόρθωσης.\n«Είμαι ενθουσιασμένος που είμαι μέλος της Ανόρθωσης. Μεγάλη μου τιμή να είμαι μέλος σ’ αυτή την ποδοσφαιρική οικογένεια. Δεν μπορώ να περιμένω για να παλέψω γι’ αυτή τη φανέλα», έγραψε χαρακτηριστικά.


Κλάδεμα ιβίσκου κήπου την άνοιξη: πώς να αφαιρέσετε σωστά τους βλαστούς και στη συνέχεια να φροντίσετε, γιατί είναι απαραίτητο και πόσο συχνά απαιτείται, τι να κάνετε εάν το φυτό εξαφανιστεί; - Επίσης - 2021\nΌλες οι πληροφορίες σχετικά με το κλάδεμα του ιβίσκου στον κήπο την άνοιξη - βασικοί κανόνες και αποχρώσεις\nΟ ιβίσκος του κήπου μπορεί να πάρει τη μορφή ζωής ενός δέντρου, ενός θάμνου ή ακόμη και ενός ποώδους φυτού. Μπορεί να ευχαριστήσει τον ιδιοκτήτη για πολύ καιρό με τα όμορφα λουλούδια του, ειδικά με την κατάλληλη φροντίδα.\nΑυτό το άρθρο σας λέει πώς να φροντίζετε σωστά τον ιβίσκο του κήπου σας με το κλάδεμα και πότε είναι καλύτερο να αφαιρείτε βλαστούς - την άνοιξη ή σε άλλες περιόδους του έτους και γιατί γίνεται. Επίσης στο άρθρο θα μελετήσουμε τη φροντίδα παρακολούθησης μετά το κλάδεμα, καθώς και να μάθουμε τι να κάνουμε εάν το φυτό εξαφανιστεί.\nΓιατί πρέπει να διαγράψετε κλάδους;\nΚατά κανόνα, το φυτό συχνά κλαδεύεται για να δώσει ένα ιδιαίτερο σχήμα στην κορώνα του και να απαλλαγεί από αδύναμους ή άρρωστους βλαστούς.\nΜερικές φορές αναπτύσσονται μόνο παλιοί βλαστοί και σχεδόν δεν εμφανίζονται νέοι, σε τέτοιες περιπτώσεις το φυτό πρέπει επίσης να αποκοπεί. Η αφαίρεση παλαιών κλαδιών έχει μια αναζωογονητική επίδραση στον ιβίσκο.\nΈνα άρρωστο ή πεθαμένο δέντρο κλαδεύεται για να παρατείνει τη ζωή του.\nΤο κλάδεμα επίσης δεν θα βλάψει έναν υγιή θάμνο: θα εμφανιστούν περισσότερα κλαδιά σε αυτό, πράγμα που σημαίνει περισσότερα λουλούδια, επειδή τα λουλούδια σχηματίζονται μόνο σε νεαρά κλαδιά.\nΜερικές φορές καθίσταται απαραίτητο να κόψετε τις ρίζες εάν το λουλούδι δεν ταιριάζει πλέον στην γλάστρα (σε αυτήν την περίπτωση, απαιτείται ειδική φροντίδα).\nΤι θα συμβεί χωρίς την αφαίρεση βλαστών;\nΘα αναπτυχθούν κυρτά και αδύναμα κλαδιά, τα οποία θα ρίξουν λουλούδια. Οι βολές επίσης αρχίζουν να παραμορφώνονται και γίνονται κοντές ή καμπύλες. Τα ίδια τα λουλούδια θα εμφανίζονται λιγότερο. Ο ιβίσκος θα είναι λιγότερο αισθητικά ευχάριστος χωρίς διακοσμημένη κορώνα., οι βλαστοί μεγαλώνουν χαοτικά και ουσιαστικά δεν υπάρχουν καινούργιοι.\nΕάν οι επιπλέον ρίζες δεν αφαιρεθούν εγκαίρως, ο ιβίσκος δεν θα μπορεί να χωρέσει στο pot.\nΠότε και πόσο συχνά απαιτείται;\nΕίναι καλύτερο να κλαδεύετε κάθε χρόνο την άνοιξη. (έτσι ώστε να εμφανίζονται φρέσκοι βλαστοί) και το φθινόπωρο (για την ανάπτυξη των πλευρικών βλαστών). Τις περισσότερες φορές κλαδεύονται την άνοιξη, καθώς αυτό οδηγεί στο σχηματισμό νέων βλαστών και μόνο σε αυτά μπορούν να εμφανιστούν λουλούδια. Το κλάδεμα δεν συνιστάται το καλοκαίρι, διαφορετικά τα λουλούδια ενδέχεται να μην εμφανίζονται. Το χειμώνα, είναι επίσης αδύνατο να αφαιρεθούν τα κλαδιά, αλλιώς μπορεί να επιβραδύνει την ανάπτυξη ενός λουλουδιού την άνοιξη (διαβάστε για το χειμώνα ιβίσκου και την προετοιμασία για το κρύο εδώ).\nΠρώτα πρέπει να πάρετε καλά εργαλεία. Δεν θα ήταν περιττό να τα αντιμετωπίζετε με απολυμαντικό για να αποφύγετε τη μόλυνση. Θα χρειαστείτε:\nκαλά ακονισμένο μαχαίρι?\nπριόνι χειρός (εάν οι βλαστοί είναι παλιοί και δεν μπορούν να κοπούν με άλλο εργαλείο).\nμπορείτε να χρησιμοποιήσετε κανονικό ψαλίδι ή αιχμηρό μαχαίρι.\nΟι φέτες πρέπει να είναι το ένα τέταρτο της ίντσας πάνω από τον κόμπο και η γωνία πρέπει να είναι 45 μοίρες πάνω. Είναι καλύτερο να αφαιρέσετε κλαδιά που είναι παράλληλα με το κύριο.\nΚατά το κλάδεμα, μην κόβετε περισσότερα από τα δύο τρίτα των κλαδιών · αυτό θα καταστρέψει μόνο το φυτό και θα το αποδυναμώσει.\nΣτη συνέχεια, μπορείτε να κάνετε το τσίμπημα των νεαρών βλαστών - δέστε το κεντρικό σουτ στο στήριγμα και κόψτε τα πλευρικά, αφήνοντας τρία έως πέντε φύλλα.\nΜετά το κλάδεμα, πρέπει να αρχίσετε να τροφοδοτείτε το φυτό με λιπάσματα αζώτου και φωσφόρου., αυτό θα τον βοηθήσει να αποκτήσει δύναμη για να μεγαλώσει νέους βλαστούς και λουλούδια. Η υπόλοιπη φροντίδα δεν διαφέρει από την καθημερινή φροντίδα.\nΔιαβάστε για τη φροντίδα και την αναπαραγωγή του ιβίσκου στον κήπο εδώ.\nΤι γίνεται αν το φυτό λείπει;\nΕάν, μετά από πολύ εντατική απομάκρυνση βλαστών, το φυτό αρχίσει να πεθαίνει, είναι ακόμα δυνατό να το αποθηκεύσετε. Είναι απαραίτητο να γονιμοποιήσουμε το έδαφος περισσότερο με λιπάσματα αζώτου και φωσφόρου, έτσι ώστε το λουλούδι να κερδίζει θρεπτικά συστατικά και να μεγαλώνει πιο έντονα. Σε καμία περίπτωση δεν πρέπει να κόψετε ξανά! Το πότισμα πρέπει επίσης να αυξηθεί ελαφρώς.\nΕάν θέλετε να επιτύχετε το επιθυμητό σχήμα κορώνας και έντονη άνθηση, είναι απαραίτητο το κλάδεμα. Το πιο σημαντικό είναι να μην το εκτελείτε πολύ συχνά και να μην κόβετε περισσότερα από τα δύο τρίτα των βλαστών, διαφορετικά μπορείτε να βλάψετε το φυτό ή ακόμη και να το καταστρέψετε. Υπό όλες τις προϋποθέσεις, ο ιβίσκος σίγουρα θα σας ενθουσιάσει με πλούσιο πράσινο φύλλωμα και πολλά φωτεινά και όμορφα λουλούδια.\nΔες το βίντεο: Λεβάντα: 7 μυστικά για τη φροντίδα της - Τα Μυστικά του Κήπου (Αύγουστος 2021).\nΠώς να μεγαλώσετε μια αζαλέα σε έναν κορμό; Χαρακτηριστικά της φροντίδας ενός τέτοιου λουλουδιού\nZinnias: καλλιέργεια, φροντίδα, ασθένεια και έλεγχος παρασίτων\nΤα μυστικά της καλλιέργειας φραουλών σε θερμοκήπιο χρησιμοποιώντας ολλανδική τεχνολογία\nΚαλλιέργεια ποωδών ποωδών\nΤύποι και ποικιλίες οξαλίδας και χαρακτηριστικά της καλλιέργειάς τους\nΤα φυτά της βεράντας\nΜοναδικό υβρίδιο από την Ολλανδία - ντομάτα "Pink Unicum": περιγραφή ποικιλίας και φωτογραφία\nCopyright 2021 \_ Όλα για την κηπουρική \_ Όλες οι πληροφορίες σχετικά με το κλάδεμα του ιβίσκου στον κήπο την άνοιξη - βασικοί κανόνες και αποχρώσεις


O Timo Scheider στο ADAC Opel e-Rally Cup ως Guest Star - autoliveris\nΠρώην εργοστασιακός οδηγός της Opel στην F3 Junior team και στο DTM Opel Astra\nΟ διεκδικητής του φετινού τίτλου στο rallycross προσκεκλημένος στο ADAC Rally Stemweder Berg\nΟ τηλεοπτικός σταθμός SAT.1 προγραμματίζει ένα θέμα για την πρεμιέρα του ADAC Opel e-Rally Cup\nΈνας διάσημος προσκεκλημένος στην πρεμιέρα του ADAC Opel e-Rally Cup: Ο Timo Scheider, Πρωταθλητής στο DTM το 2008 και το 2009 και δεύτερος στην τελική κατάταξη στο FIA GT1 το 2005, θα αγωνιστεί στο πρώτο του ράλι στο ADAC Rally Stemweder Berg που θα πραγματοποιηθεί στις 11/12 Ιουνίου. Στο cockpit του Corsa-e Rally, ο 42χρονος οδηγός, ο οποίος θα αγωνιστεί ξανά στο FIA Rallycross World Championship την προσεχή σεζόν, θα έχει ως συνοδηγό του τον 26χρονο Tobias Braun. «Ανυπομονώ για την πρώτη συμμετοχή μου σε αγώνα ράλι», είπε ο Timo Scheider. «Όχι επειδή υποθέτω ότι θα μπορέσω να αναμετρηθώ με τους σπεσιαλίστες του είδους στην κορυφή, καθώς αυτό σίγουρα δεν θα συμβεί. Αλλά επειδή πάντα ήθελα να λάβω μέρος κάποια μέρα σε ένα ράλι που θεωρώ το αποκορύφωμα στην καριέρα ενός οδηγού. Και επειδή το βρίσκω συναρπαστικό να είμαι μέρος της πρεμιέρας του πρώτου ενιαίου πρωταθλήματος αγώνων στον κόσμο με ηλεκτρικά αυτοκίνητα.»\nΟ Timo Scheider και η Opel μοιράζονται μια μακροχρόνια συνεργασία. Το 1997, ο 18χρονος τότε οδηγός εντάχθηκε στην Opel στην ομάδα Junior Benetton στο Γερμανικό Πρωτάθλημα της Formula 3 ολοκληρώνοντας την πρώτη του προσπάθεια στη δεύτερη θέση. Κατά την “αναγέννηση” του DTM (German Touring Car Masters) το 2000, ο Scheider εντάχθηκε στον κύκλο των εργοστασιακών οδηγών της Opel αποτελώντας μέλος μιας ομάδας τριών οδηγών που κέρδισαν τη νίκη στη γενική κατάταξη του Nürburgring 24 Hours το 2003 με το Opel Astra V8 Coupé. «Ξεκίνησα την επαγγελματική μου καριέρα με την Opel. Από την εποχή αυτή υπάρχει ένα βαθύ δέσιμο με τη μάρκα» δήλωσε ο Scheider. «Κατά κάποιον τρόπο, η συμμετοχή μου στην πρεμιέρα του ADAC Opel e-Rally Cup μας φέρνει στην αρχή.»\n«Ο Timo είναι μέλος της οικογένειας Opel, και αυτό δεν έχει αλλάξει μετά από τόσα χρόνια» δήλωσε ο Jörg Schrott, Opel Motorsport Director. «Το γεγονός ότι τον φιλοξενούμε στην εκκίνηση του πρώτου γύρου του ADAC Opel e-Rally Cup με κάνει προσωπικά πολύ χαρούμενο και αποτελεί ένα ακόμα κίνητρο για τους υπόλοιπους συμμετέχοντες. Το να διαγωνίζεσαι απέναντι σε έναν δύο φορές πρωταθλητή στο DTM αποτελεί μία μεγάλη πρόκληση για τους υπόλοιπους οδηγούς. Θα κάνουν ό,τι μπορούν για να κερδίσουν το μεγάλο αυτό όνομα, δεν υπάρχει αμφιβολία για αυτό. Ο Timo ξέρει πολύ καλά ότι οι αγώνες ράλι και οι αγώνες σε πίστα είναι τελείως διαφορετικοί. Είμαστε πραγματικά ενθουσιασμένοι που θα δούμε πως θα τα καταφέρει στον πρώτο του αγώνα ράλι.»\nΟ Γερμανικός τηλεοπτικός σταθμός SAT.1, για τον οποίο ο Scheider εργάζεται ως ειδικός στις μεταδόσεις του DTM, προγραμματίζει μία εκπομπή για το ντεμπούτο του Timo στους αγώνες ράλι. Η ακριβής ημερομηνία της σχετικής μετάδοσης δεν έχει ακόμα καθοριστεί.\nRelated ItemsADAC Opel Rallye CupADAC Opel Rallye Junior TeamOpelOpel ADAM CupOpel Hellas A.E.E.Opel Motorsport\n← Previous Story 38ου Ράλλυ Φθιώτιδος στις 12-13 Ιουνίου\nNext Story → F1: Στην πίστα της Καταλονίας


Αγίου Νικολάου: 6 Δεκεμβρίου, η μεγάλη γιορτή του προστάτη των ναυτικών και των φτωχών!!! ·\nHome ΑΡΧΙΚΗ Αγίου Νικολάου: 6 Δεκεμβρίου, η μεγάλη γιορτή του προστάτη των ναυτικών και...\nΑγίου Νικολάου: 6 Δεκεμβρίου, η μεγάλη γιορτή του προστάτη των ναυτικών και των φτωχών!!!\nΟ Άγιος Νικόλαος είναι Μικρασιάτης άγιος της Ανατολικής Ορθόδοξης και της Ρωμαιοκαθολικής Εκκλησίας. Ο Νικόλαος γεννήθηκε το 270 στα Πάταρα της Λυκίας, από Έλληνες γονείς ευκατάστατους. Ήταν επίσκοπος στα Μύρα της Λυκίας (Μικρά Ασία), γι’ αυτό και αναφέρεται και ως Νικόλαος Μύρων, ενώ στη Δύση αναφέρεται και ως Νικόλαος του Μπάρι, καθώς στην Ιταλική πόλη Μπάρι βρίσκονται τα λείψανά του.\nΠρόκριση και για τους 3! Με 4 ομάδες η Ελλάδα στις...\nΣτο Top 6 του Marketing ο μπασκετικός Θρύλος!!!\nΟλυμπιακός : BASKET LEAGUE 18/06/2015


Τραγέλαφος με τις πολιτιστικές εκδηλώσεις στην Τριφυλία - ΕΛΕΥΘΕΡΙΑ Online\nΣάββατο, 28 Ιουλίου 2018 18:07\nΤραγέλαφος με τις πολιτιστικές εκδηλώσεις στην Τριφυλία\nΤραγελαφικά πράγματα στο Δήμο Τριφυλίας, με την ακύρωση των πολιτιστικών εκδηλώσεων για τον Ιούλιο, με απόφαση δημάρχου και τις αποφάσεις της Κοινωφελούς Επιχείρησης από την άλλη.\nΚαταστάσεις που μόνο ερωτηματικά γεννούν σχετικά με το κατά πόσο εφαρμόζονται αυτά που αποφασίζονται.\nΑπό τη μία στις 25 του μήνα βγήκε απόφαση του δημάρχου Παναγιώτη Κατσίβελα για αναβολή των πολιτιστικών εκδηλώσεων μέχρι τέλος Ιουλίου λόγω του εθνικού πένθους για τα δεκάδες θύματα στην Ανατολική Αττική. Από την άλλη, την ίδια ημέρα η Κοινωφελής Επιχείρηση συνεδριάζει και εγκρίνει με ομόφωνη απόφαση των παρόντων μελών τα πρωτογενή αιτήματα για τη διάθεση πιστώσεων εκδηλώσεων που είναι μέχρι το τέλος του μήνα.\nΜάλιστα μία από αυτές που ήταν λαϊκό πανηγύρι και πάρθηκε απόφαση από την Κοινωφελή Επιχείρηση για χρηματοδότηση, όχι μόνο δεν αναβλήθηκε για άλλη ημερομηνία, αλλά έγινε κανονικά την Πέμπτη το βράδυ.\nΟλα αυτά μόνο σοβαρότητα δεν δείχνουν και με δεδομένο ότι αυτές οι εκδηλώσεις μπορεί να γίνουν κάποια άλλη χρονική στιγμή, θα μπορούσε σε εκείνο το χρονικό διάστημα να συνεδριάσει η Κοινωφελής Επιχείρηση και να εγκρίνει τις δαπάνες και όχι μια μέρα εθνικού πένθους που όλοι είναι σοκαρισμένοι από τα τραγικά γεγονότα στην Αττική.\nΕντύπωση προκαλεί και το ποσό που αποφάσισε να διαθέσει η Κοινωφελής Επιχείρηση για βοήθεια στους πληγέντες, μόλις 720 ευρώ, δηλαδή όσα περίπου διαθέτει για να συμμετέχει ο δήμος σε καθένα από τα πανηγύρια των χωριών.\nΧαρακτηριστικά η απόφαση του δημάρχου που πάρθηκε στις 25 του μήνα έλεγε: «Λόγω των τραγικών γεγονότων που πλήττουν τη χώρα μας αναβάλλονται όλες οι προγραμματισμένες πολιτιστικές εκδηλώσεις του μηνός Ιουλίου. Οι νέες ημερομηνίες θα ανακοινωθούν προσεχώς με νέα ανακοίνωση».\nΗ απόφαση της Κοινωφελούς Επιχείρησης που συνεδρίασε την ίδια ημέρα στις 8 το βράδυ μετά από εισήγηση του προέδρου Ανδρέα Μπουγά αναφέρει: «Εγκρίνει τα πρωτογενή αιτήματα και τη διάθεση των πιστώσεων, εις βάρος του προϋπολογισμού της Κ.Ε.Π.Π.Α.ΠΕ.ΔΗ.Τ. οικονομικού έτους 2018, ως ακολούθως: Δαπάνες πολιτιστικών εκδηλώσεων, λαϊκό πανηγύρι στις Βρύσες 26/7 600 ευρώ. Δαπάνες πολιτιστικών εκδηλώσεων, συναυλία Δημοτικής Φιλαρμονικής Ορχήστρας Κυπαρισσίας και Φιλαρμονικής Καρπενησίου στο Κοπανάκι 27/7 670 ευρώ. Δαπάνες πολιτιστικών εκδηλώσεων, λαϊκό πανηγύρι στη Βάλτα 27/7 600 ευρώ. Δαπάνες πολιτιστικών εκδηλώσεων, μουσική συναυλία στον Αρχαιολογικό Χώρο της Περιστεριάς 28/7 8.500 ευρώ. Δαπάνες πολιτιστικών εκδηλώσεων, διάβαση ποταμού Νέδα 28/7 500 ευρώ. Δαπάνες πολιτιστικών εκδηλώσεων, 3η συνάντηση χειροτεχνών 27, 28, 29/7 στους Γαργαλιάνους 600 ευρώ. Δαπάνες πολιτιστικών εκδηλώσεων, μουσική συναυλία, αφιέρωμα στη Λίνα Νικολακοπούλου στο Πάρκο της Βλαχέρνας στα Φιλιατρά 29/7 8.100 ευρώ. Δαπάνες πολιτιστικών εκδηλώσεων, παράσταση Καραγκιόζη στο Κοπανάκι 29/7 372 ευρώ. Δαπάνες πολιτιστικών εκδηλώσεων, προμήθεια σημαιών για το διεθνές φεστιβάλ παράδοσης 260 ευρώ. Δαπάνες δράσεων αλληλεγγύης, προμήθεια ειδών πρώτης ανάγκης για τους πληγέντες της πυρκαγιάς στην Αν. Αττική 720 ευρώ».\nΒέβαια πρέπει να τονίσουμε ότι για κάποιες από τις εκδηλώσεις αυτές ήδη σύλλογοι που είναι οι κύριοι διοργανωτές έχουν ανακοινώσει την αναβολή τους, οπότε γιατί τόση βιασύνη από την Κοινωφελή Επιχείρηση;


iPhone 4 Cases - Σελίδα 23 - Θελετε να αγοράσετε αξεσουάρ για το iPhone, iPad ή το Apple Watch; - iPhonehellas.gr\nΔημοσίευση 15/02/2011 - 16:12\nδιαπιστωσα παντως οτι δεν ειχε πανω και κατω αυτοκολλητο.δηλαδη ειχε μονο το αυτοκολλητο που αφερεις και ξεκινας να κολλας οχι το μπροστινο που το βγαζεις στο τελος.ισως γι αυτο να γινοταν αλλα οπως και να χει επειδη ουτε μια ωρα δεν ηθελα να αφησω ετσι το κινητο πηγα πηρα μια 4 sentio με 10 ευρω και μπορω να πω πως στην εγκατασταση τουλαχιστον και στην ευκολια χρησης ηταν απλα τελεια!\nΔημοσίευση 15/02/2011 - 16:33\nειναι γεγονος οτι αυτες οι τυπου ultra clear μεμβρανες ειναι πολυ πιο λεπτες απο τις κοινες και τις antiglare με αποτελεσμα να θελουν μια πιο προσεχτικη τοποθετηση.Εγω την antiglare μου την εβαλα σε 3 λεπτα χωρις ιδιαιτερο κοπο,μια sgp ultra σε αλλο iphone μου πηρε παραπανω χρονο.\nΤο θεμα ειναι οτι βολευτηκες απο θεμα προστασιας οθονης.\nΔημοσίευση 24/02/2011 - 11:48\nΑκριβώς το πρόβλημα της εφαρμογής λύνει η τελευταία τέταρτη έκδοση. Απόλυτα σωστή εφαρμογή σε όλες τις γωνίες και πλευρές, κανένα τρίξιμο, και ακόμα καλύτερης υφής υλικό τόσο από την πρώτη όσο και από την τρίτη έκδοση. Όσο για την δεύτερη έκδοση αυτή του case program, δυστυχώς δεν "μετατρέπεται" σε rev3 όσος καιρός και αν περάσει. Μαλακώνουν κάπως τα buttons αλλά το PVC σίγουρα δεν γίνεται TPU ούτε σε αίσθηση και υφή, ούτε σε grip.\nΓενικά το θέμα της rev2 ήταν ψιλοαπογοήτευση με την αβεβαιότητα που προκάλεσε. Ευτυχώς το customer support της Speck είναι πραγματικά απίστευτο. Μου αντικατέστησαν και μου έστειλαν με fedex τρεις θήκες (1 rev1 και 2 από το πρόγραμμα) χωρίς να τους στείλω πίσω τις παλιές, και χωρίς καν να έχω πια τις αποδείξεις των δύο από αυτές.\nΑναφερεται καπου πανω στο κουτι η στην θηκη για ποια revision προκειται;πως μπορουμε βα το δουμε αυτο;\nΔημοσίευση 28/02/2011 - 12:21\nΕίμαι νέος στο forum και θα ήθελα τη βοήθειά σας.Θέλω να βάλω προστατευτική ζελατίνα στην οθόνη και πίσω.Υπάρχει κάτι να προτείνετε?Επίσης για bumper διάβασα στα παραπάνω posts για αυτά http://stores.ebay.c...d=p4634.c0.m322 .Λένε τίποτα?Κάτι άλλο να προτείνετε?\nΔημοσίευση 28/02/2011 - 17:23\nΗ Θηκη εχει μια ζελατινα για μπροστα και μια για πισω. Αν ξαναπερνα παλι αυτη θα παιρνα παντως.\nΔημοσίευση 28/02/2011 - 17:36\nΠολύ καλή η σειρά SGP Neo Hybrid EX, εγώ αυτή έχω + 2 ζελατίνες μαζί με τη θήκη (bumper) δώρο. Κανένα παράπονο και τη θεωρώ και ιδιαίτερα στυλάτη.\nΔημοσίευση 07/03/2011 - 16:40\nΑυτη σας αρεσει;;;\nΔημοσίευση 07/03/2011 - 16:46\nΕγω εχω αυτη και ειναι υπεροχη! http://www.case-mate...There-Cases.asp\nΔεν δινει ογκο και προστατευει το γυαλι πισω. θα ηθελα λιγο προστασια στις γωνιες αλλα δεν μπορουμε να τα εχουμε και ολα. παρολαυτα την συστηνω ανεπιφυλακτα. περιεχει μεσα και ζελατινα προστασιας που ειναι πολυ καλη και μπηκε χωρις φουσκαλα. αγορασμενο απο το golden hall\nΔημοσίευση 10/03/2011 - 23:39\nΠαιδια για οποιον ψαχνει θηκουλα παιζει αυτο...\nΔημοσίευση 12/10/2011 - 12:47


Νυχτα τρόμου στη Μ. Ανατολή: Δεκάδες ρουκέτες στο Τελ Αβίβ-Βομβάρδισαν πολυκατοικία στη Γάζα (video) | Libre\nΝυχτα τρόμου στη…\nΝυχτα τρόμου στη Μ. Ανατολή: Δεκάδες ρουκέτες στο Τελ Αβίβ-Βομβάρδισαν πολυκατοικία στη Γάζα (video)\nΣειρήνες συναγερμού ήχησαν απόψε στην περιοχή του Τελ Αβίβ και στο κεντρικό Ισραήλ, ενώ ακούγονταν εκρήξεις, σύμφωνα με μάρτυρες που επικαλείται το πρακτορείο Reuters. Η οργάνωση Ισλαμικός Τζιχάντ προειδοποίησε ότι θα εκτοξεύσει ρουκέτες εναντίον του Τελ Αβίβ στις 21.00 απόψε, σε αντίποινα για την κατάρρευση ενός 13όροφου κτιρίου στη Γάζα, λίγο νωρίτερα σήμερα.\n«Σε απάντηση για τη στοχοθέτηση πολυκατοικιών και πολιτών, το ραντεβού σας με τις ρουκέτες της αντίστασης στους ουρανούς του Τελ Αβίβ είναι στις 9» το βράδυ, ανέφερε σε ανακοίνωσή του ο Άμπου Χάμζα, ο εκπρόσωπος του Ισλαμικού Τζιχάντ, όπερ και εγένετο.\nΥλικές ζημιές και ένας τραυματίας\nΤουλάχιστον ένας άνθρωπος τραυματίστηκε πολύ σοβαρά από ρουκέτες που έπληξαν απόψε την περιοχή του Τελ Αβίβ, ανακοίνωσε η υπηρεσία ασθενοφόρων του Ισραήλ.\nΣύμφωνα με το τηλεοπτικό κανάλι Channel 12 TV, ένας πύραυλος έπληξε κτίριο στο προάστιο Χολόν.\nΔεν έχει διευκρινιστεί μέχρι στιγμής, αν ο τραυματίας βρισκόταν σε αυτό το κτίριο.\nΛόγω της «βροχής» ρουκετών από τη Λωρίδα της Γάζας, διακόπηκαν όλες οι πτήσεις από και προς τον αεροδρόμιο Μπεν Γκουριόν του Τελ Αβίβ.\nΕπίσης, μία από τις ρουκέτες φέρεται να έχει χτυπήσει ένα λεωφορείο στην πόλη Χόλον, ακριβώς νότια του Τελ Αβίβ.\nMOMENTS AGO: Hamas rocket strikes bus in Israeli city of Holon pic.twitter.com/euIgkqXcFc\nΠροηγουμένως, μια πολυκατοικία ύψους 13 ορόφων κατέρρευσε στη Λωρίδα της Γάζας, αφού επλήγη κατά τους ισραηλινούς αεροπορικούς βομβαρδισμούς.\nTags: επίθεση ΄ ισραήλ ρουκέτες


ΛΑΖΑΝΙΑ ΜΕ ΚΙΜΑ ΣΤΟ ΦΟΥΡΝΟ - Ντίνα Νικολάου\nPortions : 6 μερίδες\n500 γρ. ανάμεικτος κιμάς (μοσχαρίσιος και χοιρινός), από ελιά ή σπάλα\n400 γρ. σάλτσα ντομάτα\nÉtape 1 Σε μια φαρδιά και ρηχή κατσαρόλα ζεσταίνω το ελαιόλαδο σε μέτρια φωτιά και σοτάρω το κρεμμύδι, τα καρότα και τον κιμά, για 5 – 6 λεπτά, ανακατεύοντας, μέχρι να αλλάξει χρώμα ο κιμάς. Προσθέτω τα φρέσκα κρεμμυδάκια, μαγειρεύω για άλλα 5 λεπτά, ανακατεύοντας καλά και προσθέτω τη σάλτσα ντομάτας, τη ρίγανη, την κανέλα, αλάτι και πιπέρι. Μαγειρεύω για άλλα 5 – 6 λεπτά, μέχρι να σωθούν τα πολλά υγρά και αποσύρω από τη φωτιά.\nÉtape 2 Για την κρέμα: Σε μια μέτρια κατσαρόλα ζεσταίνω το ελαιόλαδο σε μέτρια φωτιά και ρίχνω πασπαλιστά το κορν φλάουρ, ανακατεύοντας καλά με το σύρμα, μέχρι το αλεύρι να ροδίσει και να σκορπίσει το άρωμά του. Προσθέτω το ζεστό γάλα και ανακατεύω έντονα και ασταμάτητα, μέχρι να διαλυθούν τυχόν κομπαλάκια. Μαγειρεύω την κρέμα για λίγα λεπτά σε χαμηλή φωτιά, μέχρι να πήξει ελαφρώς και αποσύρω από τη φωτιά. Ρίχνω αλάτι, πιπέρι, το γιαούρτι και την τριμμένη γραβιέρα και ανακατεύω καλά.\nÉtape 3 Συναρμολόγηση: Προθερμαίνω το φούρνο στους 180ºC. Ρίχνω τα 3/4 της κρέμας στον κιμά και ανακατεύω καλά. Λαδώνω ελαφρά ένα πυρίμαχο και βαθύ μέτριο ορθογώνιο ταψί και το πασπαλίζω με τη μισή τριμμένη φρυγανιά.\nÉtape 4 Στρώνω μια στρώση από λαζάνια και αδειάζω επάνω το μισό μείγμα κιμά. Σκεπάζω ξανά με λαζάνια, απλώνω και τον υπόλοιπο κιμά και σκεπάζω με τα υπόλοιπα λαζάνια. Τέλος, καλύπτω με την υπόλοιπη κρέμα που άφησα κατά μέρος. Πασπαλίζω με την υπόλοιπη τριμμένη φρυγανιά.\nÉtape 5 Ψήνω το φαγητό για 1 ώρα, μέχρι να ροδίσει καλά η επιφάνεια. Το αφήνω να κρυώσει λίγο, το κόβω σε κομμάτια και σερβίρω.


16 αριθμοί & 24 γράμματα – Γκόγκας Δημήτριος by Εκδόσεις Λευκό Μελάνι | Διαδικτυακή Αυτοέκδοση 2019 - Issuu\n16 αριθμοί και 24 γράμματα\n16 αριθμοί ισούνται με το οξυγόνο\nΣτο μισό του δρόμου το τέλος αργεί ακόμη\n1. Στο μικρό δωμάτιο, μέτρησε τέσσερις άσπρους τοίχους. Ψηλά ο ουρανός. «Ήρθε η Άνοιξη», σκέφτηκε. Τους έβαψε γαλάζιους και πνίγηκε στη θάλασσα. 2. Στο σκονισμένο κομοδίνο είχε ξεχάσει τα σκουλαρίκια της. Με χάλκινες ζωγραφιές. Σε κλουβί, μικρά πουλιά είχαν τα φτερά της. Το ίδιο βράδυ πέταξαν μακριά. 3. Ήθελε πάντα να περπατήσει κάτω απ΄ τους ήχους της βροχής, με μια ομπρέλα να γέρνει στον κυρτό της ώμο. Κάποια ημέρα έβρεχε πολύ από το χάραμα, πήρε απ΄ το μπαούλο την ομπρέλα, την έβαλε με προσοχή στον ώμο, η βροχή σταμάτησε ευθύς.\n4. Η δουλειά που είχε δεν τον ευχαριστούσε απόλυτα. Κρύφτηκε με επιμέλεια πίσω από τη φράση: δόξα τω θεώ που έχω δουλειά. «Αυτονόητο», μονολόγησε, και συνέχισε να μαζεύει τα σκουπίδια του Δήμου. Κάπου – κάπου κοίταζε τον κόσμο που περνούσε βαδίζοντας στην κορυφογραμμή των βλεφάρων. 5. Το είχε αποφασίσει από βραδύς. Μόλις ξημερώσει θα συγυρίσει το σπίτι. Σηκώθηκε, ήπιε κρύο καφέ, έκανε ζεστό μπάνιο, έβαψε είκοσι νύχια, είδε τηλεόραση, ντύθηκε αργά, βγήκε έξω στην πόλη. Συγύρισε τον εαυτό της, δεν ήθελε να λερωθεί.\n6. Την αγαπούσε, ήταν σίγουρο. (σίγουρο;) Μα ακόμα περισσότερο, τα μικρά του βράδια, τα κουρασμένα εκείνα βράδια όταν πονούσε το κορμί του, την αγαπούσε με την απουσία της, ακόμα πιο πολύ. Κι απουσία τώρα είχε γίνει μόνιμη, σαν τον κισσό σ’ ένα παράθυρο ανοιγμένο.\n7. Ο διπλανός ζούσε στην αίγλη του έρωτα. Ήξερε το λυγερό κορμί της πιο πολύ κι απ΄ το δικό του. Υμνούσε τον έρωτα. Σ΄ ολάκερο το σπίτι οι ήχοι του κεντούσαν στο μεσότοιχο. Όμως το αν μ΄ αγαπάς και σ’ αγαπώ σταματούσε μόλις τα σώματα εξαγνίζονταν στη δίνη της φωτιάς. Ο έρωτας ήταν τοίχος που τους χώριζε.\n8. Βλέπω, σαν ανοίγω τα μάτια μου, τα δικά της μάτια πάνω στ’ αρώματα της μέρας. Πως αγαπά τα μάτια της! Βλέπω τον ήλιο συντροφιά της, καθώς μυρίζει το πρωινό κι κείνο το φεγγάρι. Το φεγγάρι με τη νύχτα του, το φεγγάρι που κρεμιέται στη ζώνη της. Μα δε βλέπω τη μέση της. 9. Αυτή η αναμονή δεν είχε ποτέ μια γεύση γλύκας στην γωνία που σε περίμενα. Φούσκωνα και ησύχαζα καθώς πρόβαλες με στητή την ομορφιά. Πως μπορώ να μη ρίξω σε τούτο το διάβα σου την προβιά μου και να απλώσω τους πόθους της αγάπης μου, καθώς τα σπίτια γύρω μου σβήνουν τα φώτα και κοιμούνται;\n10. Κάτω απ΄ τις σκιές των ματοτσίνορων, τα μάτια μου πεταμένα σε χωματιές. Είχαν δει τόσα! Στις γύψινες ακτές, με μαζεύουν οι ρακοσυλλέκτες.\n11. Πήραμε τον δρόμο για το κρεβάτι. Σε κρατώ απ΄ το χέρι. Περπατάμε με τη μουσική και την ποίηση μέχρι την άκρη. Πολλές φορές τις αφήνουμε μόνες στο σπίτι. Στη μοναξιά τους όπως και τη δική μας.\n12. Στο ιατρείο η μέρα ήταν αλλιώτικη. Μυστικές αγωνίες. Ο σφυγμός της πόρτας που έτριζε. Το σπαρτάρισμα ενός χαλασμένου θερμόμετρου, επιτάχυνε τους κτύπους τις καρδιάς μου. Για σένα! Ο επόμενος παρακαλώ! Στο χτύπο του κρεμασμένου ρολογιού ένα βήμα ακόμα μπροστά, για τη ζωή, για τη ζωή και το θάνατο. 13. Στην εποχή που ζούμε, -χωρίς ανάσεςστο μισό του δρόμου, στα μισά της λευτεριάς στο μισό των δικαίων στο μισό του ονείρου στο μισό που καίει το χώμα, η επανένταξη αργεί. Και θ΄ αργήσει ακόμα, είπαν οι σοφοί του κράτους. Κούνησε το κεφάλι ο κόσμος. Ζούμε με την ανάσα μας μισή.


Comida Independente, Λισαβόνα - Κριτικές εστιατορίων - TripAdvisor\nΕστιατόρια σε Μεγάλες παρέες για: Πρίνσιπε Ρεάλ\nComida Independente, Λισαβόνα\nΝο 2.740 από 4.352 Εστιατόρια - Λισαβόνα\nRua Cais do Tojo 28, Λισαβόνα 1200-081, Πορτογαλία\nLovely deli, αγόρι γνωρίζουν το κρασί τους, τα γεγονότα κατά τη διάρκεια της εβδομάδας\nΈχω μόνο να πάω εδώ γιατί οι φίλοι που ζουν στο Λισαβόνα το εκτιμούν πραγματικά. Ειδικά τα μικρά γεγονότα που έχουν συνήθως έχουν ένα συνδυασμό κρασιού και τρόφιμα θέμα για να δοκιμάσετε. Όμορφα τοποθετημένο και εύκολο να βρείτε αυτό είναι όπου θα βρείτε εξαιρετικό φαγητό...και κρασί.Περισσότερα\nΟ/η RitaS5481, Proprietário του Comida Independente, έχει απαντήσει σε αυτή την κριτικήΑπάντηση: πριν από 2 εβδομάδες\nΌμορφη με κάθε τρόπο\nΠερπατώντας έξω από τη ζέστη του καλοκαιριού αισθάνεστε σαν να είστε ευπρόσδεκτοι σε κάποιον - πολύ κομψό - σπίτι. Στην αρχή ήμουν απλά καθησυχασμένος από το δροσερό εσωτερικό, τότε μίλησα με το προσωπικό: έξυπνο, καλό και γνήσιο. Πώς συνδυάζετε την προσοχή με τη λεπτομέρεια με...το είδος γοητείας που είναι αδύνατο να πλαστογραφήσετε; Ξέρουν πώς. Αυτό είναι όλο πριν δείτε τα ράφια: όλα όσα πρέπει να γνωρίζετε για τη πορτογαλική σκηνή του κρασιού, καθώς και κάποια μπουκάλια από τη Jura, τη Savoie και το Mosel. Και μερικά από τα πιο αξιοσημείωτα μπουμπούκια στο ταξίδι μας στη Λισαβόνα ήρθαν από το Comida Independente - ένα ψυγείο από αξιόλογα τυριά, μικρά και μεγάλα. που περιλαμβάνεται στην ηλικιακή κατηγορία είναι ένα αόριστα έντονο κατσικίσιο τυρί από το Ma ussa: πιθανότατα το πιο αξέχαστο μπουκιά μου φέτος. Την επόμενη φορά που βρίσκομαι στη Λισαβόνα, περπατάω έξω από το αεροδρόμιο και παίρνω ένα ταξί κατευθείαν στο Comida Independente.Περισσότερα\nΠιάτα και κρασιά\nΤο καλύτερο σημείο στη Λισαβόνα για να δοκιμάσετε και να αγοράσετε μικρούς παραγωγούς κρασιά, τυρί και αλλαντικά. Καταπληκτική ποιότητα!\nΟ/η Rita S, Proprietário του Comida Independente, έχει απαντήσει σε αυτή την κριτικήΑπαντήθηκε στις 31 Ιουλίου 2018\nΛάβετε γρήγορα απαντήσεις από το προσωπικό του Comida Independente και από προηγούμενους επισκέπτες.\nΚαθίσματα, Πλήρες μπαρ, Δέχεται πιστωτικές κάρτες\nΔιεύθυνση: Rua Cais do Tojo 28, Λισαβόνα 1200-081, Πορτογαλία\nΑριθμός τηλεφώνου: +351 21 395 1762


Βιεϊρίνια: "Ήθελα να ολοκληρώσω την καριέρα μου στον ΠΑΟΚ" | mpalakritis.gr\nΒιεϊρίνια: “Ήθελα να ολοκληρώσω την καριέρα μου στον ΠΑΟΚ”\nΟ Βιεϊρίνια παραχώρησε συνέντευξη στην ιστοσελίδα “sportbuzzer.de” ενόψει του αγώνα της Βόλφσμπουργκ με την ΑΕΚ, χαρακτήρισε δύσκολη ομάδα την Ένωση, ενώ αναφέρθηκε και στην αποχώρησή του από τον ΠΑΟΚ.\nΣυνέντευξη στην ιστοσελίδα “sportbuzzer.de”, με αφορμή τον αυριανό αγώνα μεταξύ της ΑΕΚ και της Βόλφσμπουργκ, παραχώρησε ο Βιεϊρίνια. Ο Πορτογάλος ποδοσφαιριστής, που αγωνίστηκε για 5,5 χρόνια στη γερμανική ομάδα, χαρακτήρισε δύσκολη ομάδα την Ένωση, ενώ μίλησε με τα καλύτερα λόγια για τους Μάνταλο, Λιβάγια και Ολιβέιρα.\nΕίναι δύσκολο να αναλύσω την ΑΕΚ επειδή έφερε αρκετούς νέους παίκτες. Έχει επικίνδυνους παίκτες μπροστά. Από τη μία πλευρά, είναι ο Ολιβέιρα, τον οποίο γνωρίζω καλά. Γενικά, εκείνος μαζί με τους Μάνταλο και Λιβάγια είναι οι τρεις παίκτες που μπορούν να κάνουν τη διαφορά για την ΑΕΚ. Πρέπει να υπάρξει ειδική αντιμετώπιση”, σχολίασε αρχικά, ενώ σε ερώτηση για το ποιον θεωρεί τον ποιο επικίνδυνο παίκτη της Ένωσης, απάντησε: “Ο Λιβάγια. Είναι καλός με την μπάλα στα πόδια, έχει καλή τεχνική κατάρτιση και μπορεί να παίξει είτε δεξιά είτε αριστερά”.


Καρεμπέ: Οι άνθρωποι εφηύραν τον ρατσισμό, να ξαναγράψουμε την Ιστορία - Ειδήσεις - νέα - Το Βήμα Online\nΚαρεμπέ: Οι άνθρωποι εφηύραν τον ρατσισμό, να ξαναγράψουμε την Ιστορία\nΣυγκλονιστικός ο Κριστιάν Καρεμπέ ως πρεσβευτής της UEFA στο πλαίσιο της Εβδομάδας Δράσης κατά του Ρατσισμού! «Τα παιδιά δεν γεννιούνται με την έννοια του ρατσισμού, είναι κάτι που εμείς εφηύραμε ως άνθρωποι», δήλωσε μεταξύ άλλων!\n24 Μαρτίου 2018, 18:20 Ενημερώθηκε: 24 Μαρτίου 2018, 18:20\nΟ Κριστιάν Καρεμπέ γεννήθηκε στο Λιφού του αρχιπελάγους της Νέας Καληδονίας, μιας γαλλικής νησιωτικής κτήσης στον Ειρηνικό Ωκεανό. Τις ρίζες και την Ιστορίας της κουβάλησε βαθιά μέσα του καθ’ όλη τη διάρκεια της καριέρας του.\nΟ παλαίμαχος πλέον Γάλλος διεθνής άσος, νυν πρεσβευτής της UEFA, βρέθηκε στο Νεσατέλ (πόλη της Ελβετίας), στο πλαίσιο της Εβδομάδας Δράσης κατά του Ρατσισμού. Αν και ο ίδιος δεν υπήρξε συχνά στόχος ρατσιστικών επιθέσεων, ήταν πάντα ιδιαίτερα ευαισθητοποιημένος σε αυτό το φαινόμενο, το οποίο πολλές φορές αμαυρώνει το άθλημα, όπως κάνει και σε άλλες πτυχές της κοινωνίας.\nΚληθείς, ως πρεσβευτής του προγράμματος «Αρχηγοί της Αλλαγής» της UEFA, ένα πρόγραμμα ενσωμάτωσης και ποικιλομορφίας, ο παγκόσμιος πρωταθλητής με τη Γαλλία το 1998 συμμετείχε σε μία συζήτηση στο Aula des Jeunes-Rives de Neuchatel, το βράδυ της Πέμπτης (22/03).\n«Ποδόσφαιρο, ένα εργαλείο για την καταπολέμηση του ρατσισμού;»\nΔημιουργία του Διεθνούς Κέντρου για τη Μελέτη του Αθλητισμού (CIES), αυτή η συζήτηση έγινε υπό τον τίτλο: «Ποδόσφαιρο, ένα εργαλείο για την καταπολέμηση του ρατσισμού» και κινητοποίησε τον Guillaume Hoarau, τον Patrick Gasser, Επικεφαλής του Προγράμματος Ποδόσφαιρο και Κοινωνική Ευθύνη της UEFA, τον Thomas Busset, Επιστημονικό Συνεργάτης του CIES και τον Συντονιστή Raffaele Poli, Επικεφαλής του Παρατηρητηρίου Ποδοσφαίρου του CIES. «Πρέπει το ποδόσφαιρο να είναι λευκό για να γίνει αποδεκτό;» Ερωτήθηκε ο Καρεμπέ, στο στο περιθώριο της εκδήλωσης. «Όχι!», Απάντησε άμεσα και χωρίς περιστροφές. Πριν επισημάνει ότι ο ρατσισμός στο ποδόσφαιρο αντλεί τις σκοτεινές του ρίζες στην ιστορία της ανθρωπότητας.\n«Αυτό το άθλημα πρωτοεμφανίστηκε από μία βρετανική ελίτ στην οποία και απευθυνόταν, εκείνη το έσυρε μαζί της καθ ‘όλη τη διάρκεια ζωής της αυτοκρατορία της. Αυτό, μέχρι οι ντόπιοι παρεισφρήσουν στο παιχνίδι», θυμήθηκε ο σύμβουλος στρατηγικής της διοίκησης του Ολυμπιακού. Ο άνθρωπος του οποίου το παρελθόν έχει μια τεράστια πληγή από το μίσος των ανθρώπων προς τον παππού του ο οποίος είχε αποτελέσει έκθεμα στη Διεθνή Έκθεση του Παρισιού το 1931.\nΠιο συγκεκριμένα, ανάμεσα στους αυτόχθονες που είχαν αναζητήσει την ελπίδα στην πόλη του φωτός, βρισκόταν και ο Γουίλι Καρεμπέ (ο παππούς του Κριστιάν) τον οποίο παρουσίαζαν στην Έκθεση, ικανοποιώντας τις ορέξεις του αδηφάγου κοινού ως κανίβαλο, σε ένα «τεκμήριο» της Κυβέρνησης για την ανωτερότητα των Ευρωπαίων, σε μία ηθική κάλυψη, μία δικαιολογία τις πράξεις της.\nΕκείνη η περίοδος υπήρξε, πρέπει να αναγνωριστεί και να συνειδητοποιηθεί από όλους. «Η Γαλλία έχει επίσης κάνει λάθη στην ιστορία της», δήλωσε ο πρώην παίκτης της Ναντ, της Ρεάλ Μαδρίτης, του Ολυμπιακού. «Μπορούμε όμως να φανταστούμε ότι τέτοιες συμπεριφορές έχουν θέση στον κόσμο στον 21ο αιώνα; Σε μία χρονική στιγμή, όπου οι άνθρωποι μπορούμε πλέον να κάνουν τα πάντα, να δρούμε ρατσιστικά ή να καταγγέλλουμε τον ρατσισμό!»\n«Εμείς εφηύραμε τον ρατσισμό»\nΩς το πιο δημοφιλές άθλημα στον πλανήτη, το ποδόσφαιρο δεν είναι απρόσβλητο στον ρατσισμό. «Όμως το ποδόσφαιρο είναι μια σχολή της ζωής», τόνισε ο Κριστιάν Καρεμπέ. «Κάθε παιδί, μαθαίνει πώς να συμπεριφέρεται στους φίλους του, μαθαίνει την έννοια της ομαδικότητας, μαθαίνει να συνεργάζεται και να κινείται προς την υλοποίηση ενός κοινού στόχου και κυρίως μαθαίνει να σέβεται ο ένας τον άλλον. Μέσω του παιχνιδιού μπορούν να μεταφερθούν πολλά μηνύματα. Τα παιδιά δεν γεννιούνται με την έννοια του ρατσισμού, είναι κάτι που εμείς εφηύραμε ως άνθρωποι και εναπόκειται σε εμάς να ξαναγράψουμε την ιστορία, εξαλείφοντας τον, δείχνοντας τους ότι δεν υπάρχει διαφορά μεταξύ μας, είμαστε όλοι άνθρωποι».\nΦυσικά, τα διοικητικά όργανα του ποδοσφαίρου δεν έχουν βρει ακόμα τη θαυματουργή λύση για να κυνηγήσουν τον ρατσισμό από τα γήπεδα, αλλά έχοντας επίγνωση της ευθύνης τους απέναντι σε όλους, δουλεύουν εδώ και χρόνια με σχέδια για την εξάλειψη του προβλήματος. «Είναι μια μακρά και περίπλοκη δουλειά. Πρέπει επίσης να προσπαθήσουμε να καταλάβουμε τον λόγο για τον οποίο κάποιοι συμπεριφέρονται ρατσιστικά. Σίγουρα αισθάνονται εύθραυστοι στο περιβάλλον τους και έρχονται στο στάδιο να εκφράσουν την απογοήτευσή τους. Αλλά ταυτόχρονα δεν πρέπει να εστιάζουμε την προσοχή μας σε αυτές τις ολίσθησης όταν συμβαίνουν έτσι ώστε να μην τους δώσουν πάρα πολλή σημασία.\nΟ δικός μου τρόπος αντιμετώπισης της κατάστασης, όταν άκουσα κραυγές και προσβολές στο γήπεδο, ήταν να επικεντρωθώ στη δουλειά μου και να το συζητήσω αν ήταν δυνατόν αργότερα, γιατί δεν πρέπει να είμαστε σιωπηλοί, οφείλουμε να μιλήσουμε. Αυτά είναι ζητήματα για τα οποία πρέπει να μιλάμε. Η αισιόδοξη φύση του ντόπιου της Νέας Καληδονίας ξέρει ότι ο δρόμος θα είναι μακρύς, αλλά παραμένει πεπεισμένος ότι το έργο που θα επιτελέσει θα αποδώσει μια μέρα». «Οι άνθρωποι της γενιάς μου θέλουν να δώσουν ελπίδα», κλείνει χαμογελώντας.


ΕΚΤΑΚΤΟ: Τέλος ο Γρηγοράκος από το ΠΑΣΟΚ – npress.gr\nHome/ΠΟΛΙΤΙΚΗ/ΕΚΤΑΚΤΟ: Τέλος ο Γρηγοράκος από το ΠΑΣΟΚ\nΕΚΤΑΚΤΟ: Τέλος ο Γρηγοράκος από το ΠΑΣΟΚ\nΣε λίγη ώρα αναμένεται η επίσημη ανακοίνωση του ΠΑΣΟΚ για την διαγραφή του βουλευτή Γρηγοράκου μετά τις τελευταίες δηλώσεις του.\nΟ κ. Γρηγοράκος δήλωσε μιλώντας στον ραδιοσταθμό «Παραπολιτικά FM»: «Να συγκριθεί το 12,4% όταν οι άλλοι παίρνουν 4,2 στη Β Αθήνας με το 12,5; Εγώ έχω αγωνία; Αυτοί πρέπει να έχουν αγωνία ότι δεν θα μπει το ΠΑΣΟΚ στην επόμενη Βουλή. Άμα συνεχίσει έτσι! Βέβαια δεν θα μπει. Με το 4,2 της Β’ Αθήνας, με το 4,1 της Α’ Αθήνας! Συγκρίνεται με το 12,5; Το 12,4 δεν νομίζω ότι δεν σηματοδοτεί κάτι ή ότι με φοβίζει για κάτι;».\nΈστρεψε δε τα βέλη του εναντίον της Φώφης Γεννηματά: «Εμένα με εξέπληξε η αγκύλωσή της σε κάτι το παλιό και το παρωχημένο. Εγώ θέλω μια αξιόπιστη και φερέγγυα πολιτική δύναμη και ας μου το ονομάσει η κυρία Γεννηματά όπως θέλει, θα είμαι μαζί της. Για αυτό πιστεύω ότι ο κίνδυνος λεηλασίας του χώρου από την εκλογή Μητσοτάκη, όχι μόνο του ΠΑΣΟΚ αλλά και άλλων χώρων, είναι έντονος. (…) Με κραυγές, αναθέματα, “αβύσσους”, “αποστασίες” και κάτι ταμπέλες που παραπέμπουν στην δεκαετία του ’80 και του ’65 …εάν οι δυνάμεις της Κεντροαριστεράς δεν εκφράσουν έναν εκσυγχρονιστικό, έναν καινοτόμο πολιτικό λόγο, αν δεν αρθρώσουν κάτι πολιτικά ελκυστικό, εάν δεν γίνει κάτι τέτοιο και παραμείνουμε καθηλωμένοι με ξεπερασμένες αγκυλώσεις , στις ιδεοληψίες μας, στις μονομέρειες μας ότι είμαστε αρχηγοί κομμάτων κλπ του μεσαίου χώρου, τέσσερα-πέντε κόμματα, διάφορες κινήσεις δεν πρόκειται να κάνουμε τίποτα».\nΣυνέχισε δε: «Να είμαστε και λίγο προσγειωμένοι. Άβυσσος σημαίνει κάτι το τρομερό, εάν δηλαδή από το ΠΑΣΟΚ με τη ΝΔ υπάρχει άβυσσος, με το ΚΚΕ και τη ΝΔ τι υπάρχει; Εγώ αυτό που είπα προχθές ήταν αυτονόητο, αποστάτησα; Δεν καταλαβαίνω. Και έμαθα χθες ότι και στο συντονιστικό ο κ. Κεγκέρογλου είπε «όποιος θέλει να αποχωρήσει από το κόμμα ας προχωρήσει σε αποστασία να τελειώνουμε”. Δηλαδή το να πει κάποιος και να αγωνιά για το χώρο που είναι και έχει μεγαλώσει σε αυτό το χώρο και να αγωνιά για το μέλλον αυτού του χώρου οτιδήποτε πούμε είναι αποστασία;».


Ουρολοίμωξη στις γυναίκες το καλοκαίρι και αντιμετώπιση - vardamidispharmacy.gr\naccess_timeΙούλιος 3, 2019\nΛέγοντας ουρολοίμωξη εννοούμε την μόλυνση του ουροποιητικού συστήματος από μικρόβιο.\nΣύμφωνα με στοιχεία της Αμερικανικής Ουρολογικής Εταιρείας, η ουρολοίμωξη «προτιμά» το γυναικείο φύλο περισσότερο από τους άνδρες. Υπολογίζεται ότι μία γυναίκα στις πέντε θα παρουσιάσει σε κάποια φάση της ζωή της ένα τουλάχιστον επεισόδιο ουρολοίμωξης. Από τα ίδια στοιχεία προκύπτει ότι τους καλοκαιρινούς μήνες τα περιστατικά αυξάνονται κατακόρυφα. Το κολύμπι σε βρόμικες πισίνες ή θάλασσες, η μολυσμένη άμμος, αλλά και η παραμονή με το βρεγμένο μαγιό για μεγάλο χρονικό διάστημα, αυξάνουν τον κίνδυνο ουρολοίμωξης.\nΗ Ουρολοίμωξη οφείλεται σε μικρόβια τα οποία εισέρχονται από την ουρήθρα στην ουροδόχο κύστη, όπου εγκαθίστανται και πολλαπλασιάζονται.\nΑυτό είναι πιθανότερο να συμβεί στις γυναίκες εξαιτίας της ανατομίας της γυναικείας ουρήθρας, η οποία έχει μικρότερο μήκος από ό,τι η ανδρική ουρήθρα και επίσης βρίσκεται κοντά στον κόλπο και τον πρωκτό, με συνέπεια να την προσεγγίζουν εύκολα τα μικρόβια. Στις περισσότερες περιπτώσεις (έως και στο 90%) η λοίμωξη προκαλείται από το κολοβακτηρίδιο (e.coli), που υπάρχει στο έντερο των ανθρώπων.\nΤα πιο συνηθισμένα συμπτώματα είναι καύσος ή έντονο τσούξιμο κατά τη διάρκεια της διούρησης, ανάγκη για συνεχή διούρηση που συνοδεύεται όμως από μικρή ποσότητα ούρων, πόνος ή βαρος στο κάτω μέρος της κοιλιάς, πόνος και δυσκολία κατα τη διούρηση, θολά και κάποιες φορές δύσοσμα ούρα.\nH ασθενής πρέπει να απευθυνθεί αμέσως στον οικογενειακό της γιατρό, όπου θα της συστήσει τις απαραίτητες εξετάσεις (γενική ούρων, καλλιέργεια ούρων και έλεγχος ευαισθησίας στα αντιβιοτικά του μικροβίου που θα βρεθεί στην καλλιέργεια).\nΕν τω μεταξύ για να ανακουφισθεί η ασθενής απο τα παραπάνω επώδυνα πολλές φορές συμπτώματα, μπορεί να προβεί σε ενέργειες, που δεν θα αλλοιώσουν την κλινική εικόνα της λοίμωξης.\nΠροτείνεται λοιπόν να πίνει μεγάλη ποσότητα υγρών και κατά προτίμηση νερό γιατί βοηθά έτσι να αραιώνονται τα ούρα. Δεν πρέπει να γίνεται κατανάλωση αλκοόλ, καφέ και αναψυκτικών, γιατί επιδεινώνουν τα συμπτώματα. Τέλος, ζεστά επιθέματα στο κατώτερο τμήμα της κοιλιάς ανακουφίζουν από τον πόνο.\nΕπίσης προτέινονται ανεπιφύλακτα σκευάσματα που περιέχουν εκχύλισμα cranberry. Το κράνμπερι, το μικρό κόκκινο φρούτο, αποτελεί τη φυσική λύση για τις ουρολοιμώξεις. Το κύριο ενεργό συστατικό του είναι οι αντιοξειδωτικές ουσίες προανθοκυανιδίνες, οι οποίες δρουν αποκολλώντας το μικρόβιο από τα τοιχώματα των αγγείων της ουροδόχου κύστης.\nΤέλος προτείνεται η χρήση κάποιου ειδικού καθαριστικού για την ευαίσθητη περιοχή και αποφυγή ισχυρών αντισηπτικών που μεταβαλλουν το pH και τη χλωρίδα της περιοχής.\nΣε περίπτωση που ο θεράπων ιατρός συστήσει αγωγή με αντιβίωση η ασθενής θα πρέπει να επαναλάβει νέα γενική εξέταση ούρων 7-10 μέρες μετά την λήψη του τελευταίου δισκίου του αντιβιοτικού.


Αυτά τα Χριστουγγενα κάνε tattoo για καλό σκοπό στο νέο DarkSide Tattoo Society στο Χαλάνδρι - yang.gr\nΕίμαι μόνο εγώ, ή σε επηρεάζουν κι εσένα οι γιορτές κάθε Δεκέμβρη; Σου γεννιέται μια ανάγκη να προσφέρεις ό,τι μπορείς σε όσους το έχουν ανάγκη. Για να σε βάλει στο πνεύμα των Χριστουγέννων, η ομάδα του DarkSide Tattoo Society έχει ετοιμάσει ένα special event στο νέο τους κατάστημα στο Χαλάνδρι (Παπανδρέου Ανδρέα 52, 152 32).\nΕκεί όλοι θα έχουν την ευκαιρία να κάνουν την καλή τους πράξη λίγο πριν φύγει το 2018, κάνοντας ένα tattoo για το Make A Wish Greece! Σκοπός μας; Να πραγματοποιήσουμε τις ευχές παιδιών από 3 έως 18 ετών, με σοβαρές και απειλητικές ασθένειες, ενισχύοντας τον αγώνα τους για ζωή, με χαρά, δύναμη και ελπίδα.\nΣτις 21 Δεκεμβρίου, 10 από τους tattoo artists του DarkSide Tattoo Society θα μας περιμένουν με τα μοτεράκια στο χέρι στο νέο meeting point των tattoo lovers στο Χαλάνδρι, για να χτυπήσουν έναν γαλαξία από «αστέρια της ευχής»!\nΗ διαδικασία είναι απλή: έλα στο κατάστημα από τις 17:00 έως τις 22:00 εκείνης της μέρας, διάλεξε 1 από τα αστέρια της ευχής, γνώρισε τον tattoo artist που θα σε αναλάβει και star your body!\nΤο κόστος ανά αστέρι είναι στα 20€, ενώ όλα τα έσοδα θα διατεθούν για την πραγματοποίηση των ευχών των παιδιών αυτών. Για καλό και για κακό, μόλις φτάσεις στο κατάστημα των DarkSide Tattoo Society, βάλε το όνομά σου στη λίστα των υποψηφίων, καθώς η ζήτηση θα είναι μεγάλη!\nΔώσε νόημα στις φετινές γιορτές σου, συνδυάζοντας την αγάπη σου για τα tattoo με τον στόχο να κάνεις τις παιδικές επιθυμίες πραγματικότητα! Τους συνεργούς τους έχεις. Οι DarkSide Tattoo Society είναι έτοιμοι. Εσύ;


NUTRIATHLON | Καζεΐνη\nΔημοσιεύτηκε από admin 0 Σχόλια 196 Προβολές ΔΙΑΤΡΟΦΙΚΑ ΑΡΘΡΑ\nΓΕΝΙΚΑ ΠΕΡΙ ΤΗΣ ΚΑΖΕΪΝΗΣ ΓΑΛΑΚΤΟΣ\nΗ ονομασία της καζεΐνης προέρχεται από τη Λατινική “caseus” που σημαίνει τυρί.\nΗ καζεΐνη ανήκει στην οικογένεια των φωσφοπρωτεϊνών. Αυτές οι πρωτεΐνες συναντώνται στο γάλα των θηλαστικών και συντίθενται από τους μαστικούς αδένες τους. Στο ανθρώπινο γάλα η καζεΐνη αποτελεί περίπου το 35% της συνολικής πρωτεΐνης του. Στο αγελαδινό γάλα αποτελεί περίπου το 80% της συνολικής πρωτεΐνης, ενώ στο πρόβειο και στο βουβαλίσιο το ποσοστό είναι ακόμη ψηλότερο. Είναι το συστατικό που δίνει τη λευκή, αδιαφανή εμφάνιση στο γάλα.\nΜέσα στο γάλα υπάρχει ως εναιώρημα σωματιδίων κολλοειδούς μορφής, που αποτελούνται από μεγάλες αλυσίδες μορίων πρωτεΐνης (που περιέχουν συνδυασμούς 21 διαφορετικών αμινοξέων) συνδυαζομένων με φωσφορικό ασβέστιο. Τα σωματίδια αυτά ονομάζονται μικκύλια και έχουν μέγεθος από10μm έως 200μm.\nΗ καζεΐνη είναι σχετικά «υδρόφοβη» πρωτεΐνη και δυσδιάλυτη μέσα στο νερό.\nΔιαθέτει όλα τα «βασικά» αμινοξέα και συνεπώς είναι μια πλήρης πρωτεΐνη.\nΗ καζεΐνη χρησιμοποιήθηκε στις αρχές της δεκαετίας του 1920 σαν συστατικό βρεφικών διατροφικών προϊόντων, για να βοηθήσει σε προβλήματα του πεπτικού συστήματος βρεφών.\nΑπό τη βιομηχανία τροφίμων χρησιμοποιείται σαν σταθεροποιητής τροφίμων, σαν πρόσθετο σε προϊόντα περιποίησης δοντιών, σαν συστατικό τυριών και άλλων γαλακτοκομικών προϊόντων.\nΣήμερα μια από τις κύριες χρήσεις της καζεΐνης είναι ως υψηλής ποιότητας πρωτεϊνούχο συμπλήρωμα διατροφής, συνήθως σε μορφή σκόνης, με διάφορες πρόσθετες γεύσεις ή άγευστη και μπορεί καταναλωθεί αφού αναμιχθεί σε νερό ή γάλα ή κάποιο χυμό.\nΠΑΡΑΓΩΓΗ ΤΗΣ ΚΑΖΕΪΝΗΣ\nΓια να εξαχθεί η καζεΐνη από το γάλα, θα πρέπει να διαχωριστούν από το γάλα τα μικκύλια καζεΐνης. Για τη διαδικασία αυτή χρησιμοποιείται αποβουτυρωμένο, παστεριωμένο γάλα και με τη χρήση κάποιου ανόργανου οξέος ή με τη χρήση του ενζυμικού συμπλέγματος πυτιά, προκαλείται συσσωμάτωση (πήξη) των μικκυλίων της καζεΐνης και εν τέλει ο αποχωρισμός τους από το γάλα με την καθίζησή τους. Στη συνέχεια αυτό το πήγμα συλλέγεται και ξεπλένεται με νερό, ξηραίνεται και αλέθεται, οπότε λαμβάνουμε την καζεΐνη σε μορφή σκόνης. Προκειμένου όμως να γίνει βρώσιμη, ακολουθεί μια διαδικασία με τη χρήση χημικών συστατικών κατάλληλων για τρόφιμα.\nΟΦΕΛΗ ΤΗΣ ΚΑΖΕΪΝΗΣ ΓΙΑ ΤΟΝ ΟΡΓΑΝΙΣΜΟ\nΗ καζεΐνη προσφέρει στον οργανισμό όλα τα αμινοξέα, μεταξύ αυτών και όλα τα βασικά αμινοξέα τα οποία δεν παράγονται από τον οργανισμό, καθώς και άλλα δύο βασικά συστατικά που περιέχει σε αφθονία, το ασβέστιο και τον φωσφόρο.\nΗ ιδιότητά της επίσης να πήζει μέσα στο στομάχι, την καθιστά πολύ αποτελεσματική στην παροχή θρεπτικών ουσιών. Αυτό το πήγμα παρέχει μια παρατεταμένη βραδεία απελευθέρωση αμινοξέων στην κυκλοφορία του αίματος, που μπορεί να διαρκέσει αρκετές ώρες.\nΗ ιδιότητα αυτή της καζεΐνης είναι ιδιαιτέρως ενδιαφέρουσα για τους αθλούμενους και άτομα με μεγάλη σωματική δραστηριότητα, επειδή στα άτομα αυτά υπάρχει μεγάλος μυικός καταβολισμός που συνεχίζεται ακόμη και στη διάρκεια του ύπνου. Για να αντισταθμίσει ο οργανισμός τον καταβολισμό θα πρέπει να βρίσκει διαρκώς αμινοξέα, ώστε μέσω της αναβολικής διαδικασίας να αναδομήσει τη μυική μάζα, πράγμα που σημαίνει ότι πρέπει να βρίσκει αμινοξέα ακόμη και στη διάρκεια του ύπνου, ο οποίος μπορεί να διαρκεί ίσως και έξι-οκτώ ώρες. Η καζεΐνη είναι ίσως η μοναδική πρωτεΐνη η οποία όταν λαμβάνεται πριν τον ύπνο, μπορεί να τροφοδοτεί τον οργανισμό με αμινοξέα για τόσες ώρες λόγω της ιδιαίτερα βραδείας διάσπασής της.\nΈρευνα Ολλανδικού πανεπιστημίου έχει δείξει ότι ασκούμενοι με βάρη, οι οποίοι κατανάλωσαν 40 γραμμάρια ροφήματος καζεΐνης πριν τον ύπνο, παρουσίασαν κατά 22% υψηλότερη πρωτεϊνοσύνθεση σε σχέση με άτομα που έλαβαν κάποια εικονική ουσία.\nΕπίσης, λόγω και πάλι της ιδιότητάς της να πήζει στο στομάχι, δημιουργεί αίσθηση κορεσμού, οπότε όταν καταναλώνεται από άτομα που εφαρμόζουν κάποια δίαιτα απώλειας βάρους, βοηθάει στη μείωση της όρεξης, τροφοδοτώντας παράλληλα τον οργανισμό με αμινοξέα. Είναι παρατηρημένο ότι η καζεΐνη είναι αποτελεσματικότερη σε σχέση με τους υδατάνθρακες στη δημιουργία αυτού του αισθήματος πληρότητας.\nΔίνει επίσης το ερέθισμα για την έκκριση στο στομάχι, ορμονών που ρυθμίζουν το αίσθημα της όρεξης, όπως η GLP-1, το πεπτίδιο YY και η γλυκαγόνη. Παράλληλα, μειώνει τα επίπεδα των λεγομένων “ορμονών της πείνας” όπως η γκρελίνη. Αυτές στέλνουν εντολή στο κέντρο ελέγχου της όρεξης, το οποίο βρίσκεται στον εγκέφαλο, την πληροφορία πως έχει επέλθει ο κορεσμός και το άτομο σταματά την περαιτέρω πρόσληψη τροφής. Οι ερευνητές έχουν διαπιστώσει πως τα αποτελέσματα αυτά, είναι ανάλογα της ποσότητας πρωτεΐνης την οποία καταναλώνει κάποιος· όσο περισσότερη, τόσο εντονότερα.\nΑΝΕΠΙΘΥΜΗΤΕΣ ΕΝΕΡΓΕΙΕΣ ΤΗΣ ΚΑΖΕΪΝΗΣ\nΑν και στους περισσότερους ανθρώπους δεν δημιουργεί κάποιο πρόβλημα η κατανάλωση καζεΐνης, ωστόσο ένα μικρό ποσοστό του πληθυσμού είναι αλλεργικό στην κατανάλωσή της και θα πρέπει να αποφεύγει τροφές στις οποίες περιέχεται.


ΠΑΙΔΕΙΑ - PAIDEIA: Το πρώτο βραβείο στο Γενικό Λύκειο Πεδινής σε πανελλήνιο μαθητικό λογοτεχνικό διαγωνισμό\nΤο πρώτο βραβείο στο Γενικό Λύκειο Πεδινής σε πανελλήνιο μαθητικό λογοτεχνικό διαγωνισμό\nΤο 2011 συμπληρώνονται 100 χρόνια από το θάνατο του Αλέξανδρου Παπαδιαμάντη και 100 χρόνια από τη γέννηση του Οδυσσέα Ελύτη, του Νίκου Γκάτσου και του Στρατή Τσίρκα. Το Υπουργείο Παιδείας, Δια Βίου Μάθησης και Θρησκευμάτων\nοργάνωσε πανελλαδικό μαθητικό διαγωνισμό διαδικτυακά, με τίτλο\n«Παπαδιαμάντης - Ελύτης- Γκάτσος –Τσίρκας: εκατό χρόνια\nμετά!!!». Ένα διαγωνισμό αφιερωμένο στους τέσσερις μεγάλους λογοτέχνες, τα λόγια των οποίων ακόμη αντηχούν στην καθημερινότητά μας. Οι μαθητές σε όλη την Ελλάδα, κλήθηκαν να δημιουργήσουν το δικό τους βίντεο, να φτιάξουν το δικό τους μπλογκ ή τη δική σου αφίσα και μέσα από την πλατφόρμα www.i-create.gr της Εκπαιδευτικής Τηλεόρασης να ανεβάσουν τη δική τους δημιουργική δουλειά και να τη μοιραστούν. Η υποβολή των έργων έγινε στο χρονικό διάστημα από 15/3/2011 έως 4/5/2011. Υποβλήθηκαν συνολικά 90 βίντεο, 27 ιστολόγια και 73 αφίσες.\nΤο Γενικό Λύκειο Πεδινής, πήρε μέρος σ' αυτόν το διαγωνισμό και απέσπασε το πρώτο βραβείο της κριτικής επιτροπής αποτελούμενης από τους: Κονιόρδου Λυδία, ηθοποιό, Φωστιέρη Αντώνη, ποιητή, συν-εκδότη του λογοτεχνικού περιοδικού «Η Λέξη», Άλκη Ζέη, συγγραφέα, Φράγκου – Κικίλια Ρίτσα, καθηγήτρια Πανεπιστημίου και Χατζάκη Σωτήρη, σκηνοθέτη, Διευθυντή Κρατικού Θεάτρου Βορείου Ελλάδος. Το βραβείο απονεμήθηκε στο Γενικό Λύκειο Πεδινής για βίντεο το οποίο δημιούργησαν οι μαθητές της Β΄ Λυκείου υπό την καθοδήγηση της φιλολόγου τους κ. Στάμου Ευαγγελίας, με τίτλο «Παπαδιαμάντης, Το μοιρολόγι της φώκιας».\nΌπως αναφέρει σε κείμενό της η κριτική επιτροπή, το πρώτο βραβείο απονεμήθηκε στο Γενικό Λύκειο Πεδινής «...για την τρυφερότητα με την οποία αντιμετωπίζεται το αρχικό κείμενο καθώς και για τις επιλογές και τον τρόπο ανάδειξης λογοτεχνικών θραυσμάτων, ώστε ο θεατής να οδηγείται σε νέες ερμηνευτικές αναγνώσεις». Όλα τα έργα των σχολείων που πήραν μέρος στο διαγωνισμό είναι αναρτημένα στην ηλεκτρονική πλατφόρμα i-create (http://www.i-create.gr).\nΗ εκδήλωση για την παρουσίαση και τη βράβευση των διακριθέντων έργων του διαγωνισμού θα γίνει από την Υπουργό Παιδείας κ. Άννα Διαμαντοπούλου στην Αθήνα, στην αίθουσα Γαλάτεια Σαράντη του Υ.Π.ΔΒ.Μ.Θ την Παρασκευή 2 Δεκεμβρίου 2011, στην οποία θα παρευρεθούν τέσσερις μαθητές και δύο εκπαιδευτικοί του σχολείου μας. Η εκδήλωση θα μεταδοθεί ζωντανά από το Πανελλήνιο Σχολικό Δίκτυο.\nΏρα Έναρξης Μετάδοσης: 10:00 π.μ.\nΏρα Λήξης Μετάδοσης: 14:00 π.μ.\nΤα 117 από τα 170 μνημεία με εισιτήριο δεν είχαν β...\nΣκηνικό σύγκρουσης στο ΑΠΘ\nΤο πρώτο βραβείο στο Γενικό Λύκειο Πεδινής σε πανε...\nΚυκλώματα ντροπής στις φοιτητικές εστίες


Baking method-Η τεχνική μακιγιάζ που καλύπτει αποτελεσματικά όλες τις ατέλειες! | have2read\nΑν σας αρέσει να βάφεστε και να πειραματίζεστε με καλλυντικά και με τεχνικές μακιγιάζ, τότε σίγουρα θα λατρέψετε το ακόλουθο tip το οποίο είναι δοκιμασμένος και 100% επιτυχημένο αφού το εφαρμόζουν οι drag-queens για να δώσουν στο πρόσωπό τους ομοιογένεια και αποτελεσματική κάλυψη από όλες τις ατέλειες.\nΗ ακόλουθη μέθοδος ονομάζεται «τεχνική του ψησίματος» και είναι ιδανική για να κρύψετε σημάδια από την ακμή, διχρωμίες,μαύρους κύκλους,μαύρα στίγματα, αλλά και για να δώσετε μια πιο νεανική όψη στο πρόσωπο.\nΕίναι αρκετά εύκολη και μπορείτε να την εφαρμόσετε ακολουθώντας τα παρακάτω βήματα. Αν θέλετε να δείτε σε μια πρώτη φάση τι αποτελέσματα έχει σε ένα πρόσωπο, μπορείτε να δείτε τις φωτογραφίες της Kim Kardashian η οποία είναι μεγάλη «fan» της διαδικασίας!\n1.Αφού καθαρίσετε το πρόσωπό σας καλά και εφαρμόσετε την ενυδατική κρέμα και την βάση, βάλτε το κονσίλερ κάτω από τα μάτια και επεκταθείτε σε μεγαλύτερο εύρος του προσώπου απ’ ότι συνήθως, καλύπτοντας με αυτό τους κροτάφους και τα μήλα. Βάλτε επαρκή ποσότητα ώστε το πρόσωπό σας να έχει την ακόλουθη όψη:\nΣτην συνέχεια πάρτε ένα σφουγγαράκι και απλώστε το κονσίλερ ώστε να υπάρχει επαρκής και ίση ποσότητα σε κάθε σημείο.\n3.Μόλις ολοκληρώσετε αυτό το βήμα, πάρτε διαφανή πούδρα και απλώστε την όπου έχετε βάλει κονσίλερ. Φροντίστε να κάνετε την εφαρμογή ταμποναριστά και απαλά, με ένα πινέλο ή ένα σφουγγαράκι τοποθετώντας αρκετή ποσότητα πούδρας.\n4.Αφήστε το πρόσωπό σας έτσι για δέκα λεπτά. Σε αυτό το διάστημα, η θερμοκρασία του προσώπου «Ψήνει» τα υλικά(γι αυτό και η τεχνική ονομάζεται baking method), και καλύπτει τις γραμμές που δημιουργούνται από τις ρυτίδες και τα σημάδια που δημιουργούν αλλοιώσεις στο πρόσωπο.\nΣτην συνέχεια πάρτε ένα καθαρό πινέλο και αρχίστε να αφαιρείται με απαλές κινήσεις την πούδρα από το πρόσωπό σας.\nΤο αποτέλεσμα θα σας ενθουσιάσει αφού θα φαίνεστε φρέσκια& νεανική, χωρίς ατέλειες!\nΑν θέλετε μπορείτε να δείτε το ολοκληρωμένο βίντεο εδώ\nτεχνική του ψησίματος\n← O επτάλογος των φθηνών προορισμών στις Κυκλάδες!\nΑτάκες που λέγαμε όταν είμασταν μικροί →


ΤΑ ΜΑΘΑΤΕ ΤΑ ΝΕΑ; : Η Ιστορία της ζωής σε... ένα 24ωρο\nΑς υποθέσουμε ότι η Γη σχηματίστηκε τα μεσάνυχτα και τώρα έχουμε μόλις φτάσει στα επόμενα μεσάνυχτα. Σε αυτήν τη χρονική κλίμακα κάθε δευτερόλεπτο αντιπροσωπεύει 52.662 έτη και κάθε λεπτό αντιπροσωπεύει πάνω από τρία εκατομμύρια χρόνια.\n00:00 – Σχηματίζεται η Γη\nΗ Γη μας σχηματίζεται την ίδια στιγμή που σχηματίζεται και το υπόλοιπο ηλιακό σύστημα, 9 δισεκατομμύρια χρόνια μετά το Μπιγκ Μπανγκ.\n03:25- Γλοιώδης Κόσμος\nΟι χημικές ενώσεις της ζωής αρχίζουν να μαζεύουν ενέργεια, να αυξάνονται και να αναπαράγονται. Αρχικά υπάρχουν μόνο πρωτόγονα πράσινα βακτήρια που παράγουν γλίτσα. Αργότερα, αρχίζει να συσσωρεύεται οξυγόνο στην ατμόσφαιρα.\n16:00- Αμοιβάδες και φύκι\nΩς τις τέσσερις το απόγευμα, εμφανίζονται στη Γη και άλλοι μονοκύτταροι οργανισμοί, όπως η αμοιβάδα και τα φύκι.\nΜέχρι αυτήν τη στιγμή υπάρχουν σκουλήκια και μέδουσες με πλοκάμια, κάποια σε μέγεθος πιάτου φαγητού. Από απολιθωμένα ίχνη τους γνωρίζουμε ότι μπορούσαν να ελίσσονται και να τρυπώνουν στο έδαφος.\n21:08- Ζωική έκρηξη\nΤα ζώα αρχίζουν να αναπτύσσουν κελύφη, οπότε εμφανίζονται τριλοβίτες (μοιάζουν με θαλάσσια ισόποδα) και πλάσματα σαν σαλιγκάρια. Τα θαλάσσια φύκι είναι πλέον εδραιωμένα κι οι θάλασσες είναι γεμάτες από πλάσματα που στριφογυρίζουν, που είναι αγκαθωτά, θωρακισμένα και αποτελούνται από τμήματα.\n21:44- Φυτά της ξηράς\nΤα επίπεδα οξυγόνου στην ατμόσφαιρα επιτρέπουν την ανάπτυξη των πρώτων φυτών. Για αρχή, υπάρχουν βρύα και φτέρες. 15 λεπτά αργότερα έχουν εμφανιστεί μεγαλοπρεπή δέντρα.\n22:41- Ερπετά και γιγάντια ζωύφια\nΕμφανίζονται τα πρώτα ερπετά. Μπορούν και γεννούν αυγά και αρχίζουν να περιπλανώνται στην ξηρά. Λίγο πριν, την εποχή των δασών, έντομα μαθαίνουν να πετούν και κάποια από αυτά γίνονται πολύ μεγάλα. Υπάρχουν γιγάντιες λιβελλούλες και γιγάντια ισόποδα.\n23:00- Γη των δεινοσαύρων\nΑπό τους βραδυκίνητους στεγόσαυρους έως τους αγκαθωτούς αγκυλόσαυρους και από τους αδρόσαυρους που είχαν ράμφος σαν πάπια και κοπάδιαζαν στις λίμνες έως τους μακρολέμιδες διπλόδοκες και τους τρομακτικούς τυραννόσαυρους, οι δεινόσαυροι κυριαρχούν.\n23:52- Η εποχή των θηλαστικών\nΤα τελευταία 20 λεπτά αναπτύσσονται οι σύγχρονες μορφές βλάστησης. Τα θηλαστικά, απελευθερωμένα χάρης την εξαφάνιση των δεινοσαύρων, αποκτούν διάφορες μορφές και μεγέθη.\n10 λεπτά πριν από τα μεσάνυχτα περιφέρονται κοπάδια χορτοφάγων σαν τα σημερινά βουβάλια και τα καγκουρό. Έχουν πια εμφανιστεί ζώα που μοιάζουν με κουνέλια, ρινόκερους, ελέφαντες, καμήλες, γουρούνια, τυφλοπόντικες, σκύλους και γάτες. Οι θερμόαιμες φάλαινες και τα δελφίνια, που εξελίχτηκαν από οργανισμούς σαν τους ιπποπόταμους, έχουν βγει στις θάλασσες.\n23:59:56- Σύγχρονος άνθρωπος\nΠριν από λιγότερο 4 δευτερόλεπτα, εμφανίστηκαν κάπου στην Αφρική οι σύγχρονοι άνθρωποι\nΑνώνυμος 8 Φεβρουαρίου 2013 - 7:45 π.μ.\nΠαιδιά μπράβο καλή δουλεία.Να συνεχίσετε έτσι.\nΑνώνυμος 8 Φεβρουαρίου 2013 - 8:48 π.μ.\nΑνώνυμος 9 Φεβρουαρίου 2013 - 12:14 μ.μ.\nΚαι εσύ Ανώνυμος εεεεεεεεε.Δεν μας στα λες καλάαννν.\nΑνώνυμος 10 Φεβρουαρίου 2013 - 12:14 π.μ.\nΚαλά ήθελα να πω όχι καλάαννν.Πάντως έχετε κάνει πολύ καλή δουλεία μπράβο.